text:
1Si Manases may napulo ug duha ka tuig ang panuigon sa pagsugod niya sa paghari; ug siya naghari sa kalim-an ug lima ka tuig sa Jerusalem: ug ang ngalan sa iyang inahan mao si Hepsiba. 2Ug gihimo niya ang dautan sa panan-aw ni Jehova, sumala sa mga buhat nga dulumtanan sa mga nasud nga gisalikway ni Jehova gikan sa atubangan sa mga anak sa Israel. 3Kay iyang gitukod pag-usab ang mga hatag-as nga dapit nga gigun-ob ni Ezechias nga iyang amahan; ug nagpatindog siya sa mga halaran alang kang Baal, ug naghimo sa usa ka Ashera, ingon sa gihimo ni Achab, hari sa Israel, ug nagsimba sa tanang mga panon sa langit ug nag-alagad kanila. 4Ug siya nagtukod ug mga halaran sa balay ni Jehova, tungod niana si Jehova namulong: Sa Jerusalem ibutang ko ang akong ngalan. 5Ug siya nagtukod sa mga halaran sa tanang mga panon sa langit diha sa duha ka hawanan sa balay ni Jehova. 6Ug gipaagi niya ang iyang anak nga lalake sa kalayo, ug nagbansay-bansay sa pagtagna sa mga panahon ug naggamit sa mga paglamat, ug nagpakitambag niadtong mga espiritista, ug naggamit sa mga salamangkero: siya naghimo sa daghang mga kadautan sa panan-aw ni Jehova, sa paghagit kaniya sa kasuko. 7Ug iyang gibutang ang linilok nga larawan sa Ashera, nga iyang gibuhat, sa balay diin si Jehova miingon kang David ug kang Salomon nga iyang anak nga lalake: Niining balaya ug sa Jerusalem nga akong gipili sa tibook nga banay sa Israel, ibutang ko ang akong ngalan sa walay katapusan; 8Ug dili na nako palaaglaagon ang mga tiil sa Israel gikan sa yuta nga akong gihatag sa ilang mga amahan, kong sila magabantay lamang sa pagtuman sumala sa akong gisugo kanila, ug sumala sa tanang kasugoan nga gisugo kanila sa akong alagad nga si Moises. 9Apan sila wala mamati: ug si Manases nagsugyot kanila sa pagbuhat sa dautan labi pa kay sa gihimo sa mga nasud nga gilaglag ni Jehova sa atubangan sa mga anak sa Israel. 10Ug si Jehova namulong pinaagi sa iyang mga alagad ang mga manalagna, nga nagaingon: 11Tungod kay si Manases nga hari sa Juda naghimo niining mga dulumtanan, ug naghimo sa dautan labaw pa kay sa gihimo sa mga Amorehanon nga nanghiuna kaniya, ug naghimo usab sa Juda sa pagpakasala uban sa iyang mga dios-dios; 12Busa kini mao ang gipamulong ni Jehova, ang Dios sa Israel: Ania karon, ako magadala sa maong kadautan sa Jerusalem ug Juda, aron nga bisan kinsa nga makadungog niana, ang duha niya ka igdulungog magasiyuk. 13Ug pagahugton ko sa ibabaw sa Jerusalem ang pisi sa Samaria, ug ang tonton sa balay ni Achab; ug pagahinisan ko ang Jerusalem sama sa usa ka tawo nga magahinis sa usa ka pinggan, nga magahinis niini ug pagakulbon kini. 14Ug isalikway ko ang salin gikan sa akong panulondon, ug itugyan sila ngadto sa kamot sa ilang mga kaaway; ug sila mahimong usa ka tulokbonon ug usa ka inagaw sa tanan sa ilang mga kaaway; 15Kay gibuhat nila ang dautan sa akong panan-aw, ug gihagit ako sa pagpakasuko, sukad sa adlaw nga ang ilang mga amahan minggikan sa Egipto, bisan hangtud niining adlawa. 16Labut pa si Manases nag-ula sa daghan kaayong dugo nga inocente, hangtud nga napuno niya ang Jerusalem sukad sa usang daplin ngadto sa usa; labut pa sa iyang sala diin gihimo niya ang Juda sa pagpakasala, sa pagbuhat sa dautan sa panan-aw ni Jehova. 17Karon ang nahabilin nga mga buhat ni Manases, ug ang tanan niyang gihimo, ug ang iyang sala nga iyang nahimo, wala ba sila mahisulat sa basahon sa mga Cronicas sa mga hari sa Juda? 18Ug si Manases natulog uban sa iyang mga amahan, ug gilubong sa tanaman sa iyang kaugalingon nga balay didto sa tanaman sa Ussa: ug si Amon nga iyang anak nga lalake naghari ilis kaniya. 19Si Amon may kaluhaan ug duha ka tuig ang panuigon sa pagsugod niya sa paghari; ug siya naghari ug duha ka tuig sa Jerusalem: ug ang ngalan sa iyang inahan mao si Mesalemeth ang anak nga babaye ni Harus sa Jotba. 20Ug iyang gihimo ang dautan sa panan-aw ni Jehova, ingon sa gihimo ni Manases nga iyang amahan. 21Ug siya naglakat sa tanang dalan nga gilaktan sa iyang amahan, ug nag-alagad sa mga dios-dios nga gialagaran sa iyang amahan, ug gisimba sila: 22Ug iyang gibiyaan si Jehova, ang Dios sa iyang mga amahan, ug wala maglakat sa dalan ni Jehova. 23Ug ang mga alagad ni Amon nanagluib kaniya, ug gipatay ang hari didto sa iyang kaugalingong balay. 24Apan ang tanan nga nanagluib batok sa hari nga si Amon; gipamatay sa katawohan sa yuta; ug ang katawohan sa yuta naghimo kang Josias nga iyang anak nga lalake nga hari ilis kaniya. 25Karon ang nahabilin nga mga buhat ni Amon nga iyang gihimo, wala ba sila mahisulat sa basahon sa mga Cronicas sa mga hari sa Juda? 26Ug siya gilubong sa iyang lubnganan didto sa tanaman sa Ussa: ug si Josias nga iyang anak nga lalake naghari ilis kaniya.
Copyright
Learn More


c: text/html

text:
INDONESIA
Halandomong Kombensiyon
SA Agosto 15-18, 1963, gatosan ka igsoon gikan sa lainlaing bahin sa Indonesia ug 122 gikan sa laing nasod ang nangadto sa siyudad sa Bandung, West Java. Nanambong sila sa “Walay Kataposang Maayong Balita” nga Asembliya, ang unang internasyonal nga asembliya sa Indonesia.
Daghang babag ang giatubang sa mga igsoon sa pagpangandam sa maong okasyon. Ang lokasyon katulo giusab tungod sa pagsaulog sa Independence Day sa nasod. Gipatas-an sa awtoridad ang plete ug 400 porsiyento tungod sa krisis sa ekonomiya. Pero ang ubang igsoon nangitag laing paagi sa pagbiyahe. Usa ka brader naglakaw ug unom ka adlaw aron makatambong. Setenta ka igsoon sa Sulawesi mibiyaheg lima ka adlaw sakay sa mga lansa nga way atop ug naghuot ang mga pasahero.
Sa kombensiyon, lipay kaayo ang mga delegadong taga-Indonesia nga mailaila ang mga igsoon gikan sa laing nasod, apil ang duha ka membro sa nagamandong lawas, si Frederick Franz ug Grant Suiter. Usa ka delegado miingon: “Malipayon kaayo ang mga igsoon; bibo sila ug pirmeng nagpahiyom.”
Kapin sa 750 ang nanambong, ug 34 ang nabawtismohan. “Tungod sa maong halandomong asembliya, daghang interesado ang nakadesisyon sa pag-alagad kang Jehova,” miingon si Ronald Jacka. “Nakatabang kini sa lokal nga mga igsoon nga magmadasigon sa buluhaton sa Diyos.”
Pagkat-og Dugang
Nganong Motambong ang mga Saksi ni Jehova ug mga Asembliya?
Kada tuig, duna miy tulo ka espesyal nga panagkatigom. Sa unsang paagi ka makabenepisyo niini nga mga panagkatigom?

robotstxt: allowed

filter: keep


text:
Marcos 9Ang Pulong Sa Dios (APSD-CEB)
Ang Pagkausab sa Panagway ni Jesus
9 Miingon usab si Jesus kanila, “Sa pagkatinuod, may mga tawo dinhi nga dili pa mamatay hangtod nga makita nila ang paghari sa Dios nga moabot nga may gahom.”
2 Paglabay sa unom ka adlaw gidala ni Jesus sila si Pedro, Santiago, ug Juan sa taas nga bukid ug sila lang didto. Samtang nagtan-aw sila kang Jesus, nausab ang iyang panagway. 3 Ang iyang bisti miputi ug silaw kaayo. Walay bisan kinsa dinhi sa kalibotan nga makapaputi ug sama niadto. 4 Unya nakita nila si Elias ug si Moises nga nakigsulti kang Jesus. 5 Miingon si Pedro kang Jesus, “Magtutudlo, maayo nga ania kami dinhi. Maghimo kami ug tulo ka payag, ang usa alang kanimo, ang usa alang kang Moises, ug ang usa alang kang Elias.” 6 Mao kini ang iyang giingon kay wala siya mahibalo kon unsa ang angay niyang isulti tungod kay gikulbaan gayod sila. 7 Unya may mitungha nga panganod nga mitabon kanila. Gikan sa panganod may tingog silang nadungog nga nagaingon, “Mao kini ang akong hinigugma nga Anak. Paminawa ninyo siya!” 8 Diha-diha mitan-aw sila sa palibot, apan wala na silay nakita gawas lang kang Jesus.
9 Samtang nanglugsong sila gikan sa bukid, gimandoan sila ni Jesus, “Ayaw isugilon kang bisan kinsa ang inyong nakita samtang Ako nga Anak sa Tawo dili pa mabanhaw.” 10 Busa wala gayod nila ipanugilon kadtong mga panghitabo. Apan sa dihang sila na lang nagpangutan-anay sila kon unsa ang kahulogan sa iyang giingon nga mabanhaw. 11 Nangutana sila kang Jesus, “Nganong nagaingon man ang mga magtutudlo sa Kasugoan nga kinahanglan moabot una si Elias sa dili pa ang Cristo?” 12-13 Mitubag siya kanila, “Husto kana, kinahanglan nga moabot una si Elias aron andamon niya ang tanan. Apan sultihan ko kamo, si Elias miabot na. Gibuhat na sa mga tawo ngadto kaniya ang ilang gusto sumala sa nahisulat mahitungod kaniya. Apan nganong nahisulat man nga Ako nga Anak sa Tawo kinahanglan nga makasinati ug daghan nga mga pag-antos ug isalikway sa mga tawo?”
Giayo ni Jesus ang Bata nga Gigamhan sa Daotan nga Espiritu
14 Sa pagbalik nila ni Jesus didto sa iyang mga sumusunod nga nabilin, nakita nila nga daghan ang mga tawo nga naglibot kanila. May pipila ka mga magtutudlo sa Kasugoan nga nakiglalis sa mga sumusunod ni Jesus. 15 Pagkakita sa mga tawo kang Jesus natingala gayod sila, busa nanagan sila padulong kaniya aron abiabihon siya. 16 Nangutana si Jesus kanila, “Unsa may inyong gilalisan?” 17 Mitubag ang usa sa mga tawo didto, “Magtutudlo, gidala ko dinhi kanimo ang akong anak nga lalaki kay gigamhan siya sa daotang espiritu ug dili na siya makasulti. 18 Kon atakihon siya sa daotang espiritu matumba siya sa yuta, mobula ang iyang baba, ug mokagot ang iyang mga ngipon, pagkahuman motoskig siya. Gihangyo ko ang imong mga sumusunod nga hinginlan nila ang daotang espiritu apan dili sila makahimo.” 19 Miingon si Jesus, “Kamo nga mga tawo niining panahona wala gayoy pagtuo. Hangtod kanus-a pa ba ang akong pagpailob kaninyo? Dad-a ninyo dinhi kanako ang bata.” 20 Busa gidala nila ang bata didto kaniya. Pagkakita sa daotang espiritu kang Jesus, gipakurog niya ang bata ug natumba kini ug nagligid-ligid sa yuta nga nagabula ang baba. 21 Gipangutana ni Jesus ang amahan sa bata, “Kanus-a pa ba siya naingon niini?” Mitubag ang amahan, “Sukad sa gamay pa siya. 22 Kanunay siyang iitsa sa kalayo o sa tubig sa daotang espiritu aron siya mamatay. Apan kon may mahimo ka, kaloy-i ug tabangi intawon kami!” 23 Miingon si Jesus kaniya, “Nganong miingon ka nga kon may mahimo ako? Ang tanan mahimo ko sa tawo nga motuo kanako.” 24 Ug mitubag dayon ang amahan sa bata, “Nagatuo ako, apan kulang pa. Dugangi ang akong pagtuo.”
25 Pagkakita ni Jesus nga nanugok na ang mga tawo padulong kanila, miingon siya sa daotan nga espiritu, “Ikaw nga espiritu nga maoy nagpaamang ug nagpabungol sa bata, mandoan ko ikaw sa paggawas ug ayaw na gayod pagbalik kaniya!” 26 Misinggit ang daotan nga espiritu ug gipakurog niya pag-ayo ang bata ug unya migawas siya. Daw patay na ang bata, busa miingon ang kadaghanan, “Patay na siya!” 27 Apan gigunitan ni Jesus ang kamot sa bata ug gipabangon, ug mitindog kini.
28 Sa pagsulod ni Jesus sa balay nga ilang ginasak-an nangutana kaniya ang iyang mga sumusunod dihang sila na lang, “Nganong wala man kami makahingilin sa daotan nga espiritu diha sa bata?” 29 Mitubag siya kanila, “Kadto nga matang sa daotan nga espiritu mahinginlan lang pinaagi sa pag-ampo.”
Gihisgotan Pag-usab ni Jesus ang Mahitungod sa Iyang Kamatayon
30 Mibiya sila niadto nga lugar ug miagi sa Galilea. Dili gusto si Jesus nga may masayod kon hain siya, 31 aron makahigayon siya sa pagtudlo sa iyang mga sumusunod. Nag-ingon siya kanila, “Ako nga Anak sa Tawo itugyan ngadto sa mga tawo nga mopatay kanako, apan human sa tulo ka adlaw mabanhaw ako.” 32 Ang iyang mga sumusunod wala makasabot kon unsay iyang buot ipasabot. Apan nagpanuko sila nga mangutana kaniya.
Kinsa gayod ang Labaw sa Tanan?
33 Miabot sila sa Capernaum. Sa dihang diha na sila sa balay, nangutana si Jesus kanila, “Unsay inyong gilalisan didto sa dalan samtang naglakaw kamo?” 34 Apan naghilom lang sila tungod kay naglalis sila kon kinsa gayod kanila ang labaw sa tanan. 35 Milingkod si Jesus ug gitawag niya ang dose ka apostoles. Ug miingon siya kanila, “Kon kinsa kaninyo ang gusto nga mahimong pangulo, kinahanglan nga magpaubos siya ug mahimong sulugoon sa tanan.” 36 Unya mikuha siyag batang gamay ug gipaatubang niya kanila. Gisabak niya ang bata ug miingon kanila, 37 “Si bisan kinsa nga tungod sa iyang pagsunod kanako modawat sa bata nga sama niini, nagadawat usab kanako. Ug ang modawat kanako nagadawat usab sa nagpadala kanako.”
Ang Dili Batok Kanato Dapig Kanato
38 Miingon si Juan kaniya, “Magtutudlo, nakakita kami ug usa ka tawo nga nanghingilin sa mga daotang espiritu ug ang imong ngalan ang iyang gigamit. Gipaundang namo siya tungod kay dili nato siya kauban.” 39 Apan miingon si Jesus, “Pasagdi lang ninyo siya kay walay mohimog milagro pinaagi sa akong ngalan nga mosulti dayon ug daotan batok kanako. 40 Si bisan kinsa nga dili batok kanato dapig kanato. 41 Ang tinuod, si bisan kinsa nga mohatag kaninyog usa ka basong tubig tungod kay kamo iya ni Cristo, kana nga tawo makadawat gayod sa iyang ganti.”
Ang mga Pagsulay
42 “Apan si bisan kinsa nga mahimong hinungdan sa pagbiya niining gagmayng kabataan sa ilang pagtuo kanako maayo pa nga higtan ang iyang liog ug galingan nga bato ug itambog siya sa dagat. 43-44 Kon ang imong kamot mahimong hinungdan sa imong pagbiya kanako, putla kana! Mas maayo pa nga usa lang ang imong kamot apan may kinabuhi ka nga walay kataposan kaysa duha ang imong kamot apan mahiadto ka sa impiyerno. Ang kalayo didto dili gayod mapalong. 45-46 Ug kon ang imong tiil mahimong hinungdan sa imong pagbiya kanako, putla kana! Mas maayo pa nga usa ra ang imong tiil apan may kinabuhi ka nga walay kataposan kaysa duha ang imong tiil apan itambog ka man lang sa impiyerno. 47 Ug kon ang imong mata usab ang mahimong hinungdan sa imong pagbiya kanako, lugita kana! Mas maayo pa nga mosulod ka sa gingharian sa Dios nga usa ra ang imong mata kaysa duha ang imong mata apan itambog ka man lang sa impiyerno. 48 Ang mga ulod didto walay kamatayon ug ang kalayo walay pagkapalong.”
49 “Kay pagaasinan ang tanan pinaagi sa kalayo. 50 Ang asin mapuslanon, apan kon ang asin mawad-an ug kaparat, wala nay mahimo pa aron molami kini pag-usab. Ug kon giunsa nga ang asin makatabang kanato, kinahanglan sama usab kamo sa asin nga makatabang, ug may maayong relasyon sa usag-usa.”


text:
Rās al-ḩānūt
Ang rās al-ḩānūt (Inarabiko: رأس الحانوت, "punoan sa tindahan") usa ka popular nga halo sa mga yerba ug lamas nga ginagamit sa Kasadpang Asya ug Amihanang Aprika. Walay takdang kombinasyon sa mga lamas ang nagahimo sa rās al-ḩānūt bisan kadaghanan sa mga porma niini nagalakip og labi pa sa usa ka dosenang lamas, lakip na ang kardamomo, moskada, masis, kanela, paprika, komino, silantro ug mga gigiling nga sili. Ang pila sa mga recipe nagasakop sa labi pa sa usa ka daang sagol. Kasagaran ginatosta ang tanan sa mga sagol ug ginagiling og magkadungan.


text:
Arangkada for October 17, 2007
KANIADTO UG KARON
Kaniadto: Ang Ombudsman mosusi sa mga pasangil sa kahiwian batok sa kadagkoan ug mga kawani sa kagamhanan bisan di magpaila ang nagreklamo, bisan di pirmahan ang suwat-reklamo, bisan itawag lang sa telepono, o bisan pinasikad lang sa mga taho ug mga reklamo nga madawat sa mga sakop sa media.
Karon: Ang Ombudsman di na magtagad pagsusi sa mga pasangil sa kahiwian kon way mobarug nga moreklamo, o way mga ebidensiya, o bisan duna pay mangisog nga complainant ug lig-ong mga ebidensiya kon sikit sa luwag ang gireklamohan.
Ambot tungod ba ni sa naglut-od nga mga kaso, sa katapolan, sa katalawan, o kay nasuburnohan, o naduhigan na sa pamolitika ang tibuok buhatan. O sa tanang nahisgutan.
-o0o-
Kaniadto: Giimbestigar sa Visayas Ombudsman si kanhi Cebu City Mayor Alvin Garcia tungod lang sa iyang pag-angkon atubangan sa mga sakop sa media nga ang pinalit niyang Viagra gikan sa Estados Unidos iyang gida sa Sugbo ug giapod-apod sa suod niyang mga higala.
Karon: Wa imbestigaha sa Visayas Ombudsman si Gobernador Gwen Garcia ug ubang kadagkoan sa Kapitolyo bisan sa ilang pag-angkon nga wa isubasta ang pipila ka transaksiyon sa CICC, bisan sa sibaw nga mga pasangil nga gibuak-buak nilang mga kontrata aron kalutsan ang mga lagda sa subasta ug bisan sa nag-usab-usab nga banabana sa gobernadora ug sa ubang kadagkoan sa Kapitolyo sa kinatibuk-ang gasto sa proyekto gikan sa kapin sa P500 milyones ngadto na sa dul-an sa P1 bilyon.
Ambot tungod ba ni sa naglut-od nga mga kaso, sa katapolan, sa katalawan, o kay nasuburnohan, o naduhigan na sa pamolitika ang tibuok buhatan. O sa tanang nahisgutan.
-o0o-
Kaniadto: Ang Ombudsman gitahud ug gikahadlokan bisan sa labing gamhanang mga politiko tungod sa ilang kaisog nga mosusi bisan sa labing tinagoang mga transaksiyon, sa ilang kapaspas nga makasuspenso sa mga gipasanginlan sa kahiwian ug sa ilang ka-determinadong mopasaka og mga kaso sa hukmanan.
Karon: Ang Ombudsman gisayun-sayon na lang sa paghudlat, ang ilang kadagkoan gipangiha, gipakauwawan, ug way pupanaganang gipanamastamasan ang ilang kadungganan.
Ambot tungod ba ni sa naglut-od nga mga kaso, sa katapolan, sa katalawan, o kay nasuburnohan, o naduhigan na sa pamolitika ang tibuok buhatan. O sa tanang nahisgutan.
-o0o-
Kaniadto: Ang Ombudsman niawhag sa media pagtabang sa ilang mga pakisusi ug nidasig sa katawhan pagdangop sa media aron kaaksiyonan dayon ang ilang mga reklamo.
Karon: Ang Ombudsman niawhag na sa mga nipasaka og kaso sa ilang buhatan sa paghunong na pagtagawtaw sa media ug paabuton na lang ang sunod nga himuon sa ilang buhatan.
Ambot tungod ba ni sa naglut-od nga mga kaso, sa katapolan, sa katalawan, o kay nasuburnohan, o naduhigan na sa pamolitika ang tibuok buhatan. O sa tanang nahisgutan. [30] leo_lastimosa@abs-cbn.com


text:
Seksyon 125
1–4, Ang mga Santos motukod og mga dakbayan ug mopundok ngadto sa mga istaka sa Zion.
1 UNSA ang kabubut-on sa Ginoo mahitungod sa mga santos sa Teritoryo sa Iowa
2 Sa pagkatinuod, sa ingon miingon ang Ginoo, Ako moingon nganha kaninyo, kon kadto kinsa nagtawag sa ilang kaugalingon pinaagi sa akong ngalan ug naningkamot nga mahimo nga akong mga santos, kon sila mohimo sa akong kabubut-on ug mohupot sa akong mga sugo mahitungod kanila, himoa sila nga magpundok sa ilang kaugalingon ngadto sa mga dapit diin Ako motudlo ngadto kanila pinaagi sa akong sulugoon nga si Joseph, ug motukod ug mga dakbayan ngadto sa akong ngalan, aron sila makapangandam alang niana nga gitagana sa panahon nga moabut.
3 Himoa sila nga motukod og usa ka dakbayan ngari sa akong ngalan diha sa yuta atbang sa dakbayan sa Nauvoo, ug himoa ang ngalan ni Zarahemla ang ngalan diha niini.
4 Ug himoa kadtong tanan kinsa gikan sa silangan, ug sa kasadpan, ug sa amihanan, ug sa habagatan, nga adunay tinguha nga mopuyo diha niini, modala sa ilang mga kabilin, ingon usab sa dakbayan sa Nashville, o sa dakbayan sa Nauvoo, ug sa tanan nga mga istaka diin Ako mitudlo, miingon ang Ginoo.


text:
GIKAN SA AMONG ARCHIVES
“Mora Kog Bao nga Dala-dala Pirme ang Balay”
SA SIYAM ka adlaw nga dinaliang kampanya niadtong Agosto ug Septiyembre 1929, kapin sa 100,000 ka magwawali ang nagsangyaw sa United States. Nakapanagtag silag 250,000 ka libro ug bokleta. Apil sa mga magwawali ang mga 1,000 ka colporteur. Kusog kaayo silang midaghan! Ang Bulletin * nag-ingon nga “halos dili katuohan” nga mitriple ang gidaghanon sa mga payunir gikan sa 1927 hangtod sa 1929.
Sa hinapos sa 1929, nahugno ang ekonomiya sa nasod. Sa Black Tuesday
Giunsa pagsagubang sa bug-os panahong mga magwawali ang maong krisis? Ang usa ka solusyon mao ang de-ligid nga balay. Kay walay abang ug bayranang buhis, ang de-ligid nga balay o treyler nakatabang sa mga payunir nga makapadayon sa ilang ministeryo nga gamay ray galastohan. * Ug panahon sa kombensiyon, kini nagsilbing libreng puy-anan. Sa 1934, ang Bulletin naghatag ug detalyadong plano sa paghimog gamay apan komportableng de-ligid nga balay. Kini dunay sistema sa tubig, lutoanan, mapilo nga katre, ug insulasyon para sa katugnaw.
Ang mga magwawali sa tibuok kalibotan maayo mangitag paagi sa paghimog de-ligid nga balay. “Si Noe walay kasinatian sa paghimog arka,” miingon si Victor Blackwell, “ug wala sab koy kasinatian o ideya sa paghimog treyler.” Apan nakahimo siya.
Si Avery ug Lovenia Bristow may de-ligid nga balay. Matod ni Avery, “Mora kog bao nga dala-dala pirme ang balay.” Ang mga Bristow nagpayunir uban nila Harvey ug Anne Conrow, nga ang bungbong sa ilang treyler gipapilitan ug tar-paper. Kada balhin nila, ang mga piraso sa papel matangtang. Matod ni Avery, “Sukad masukad wala pay treyler nga sama niadto, ug bisan karon!” Pero miingon si Avery nga ang mga Conrow ug ang ilang duha ka anak nga lalaki mao “ang labing malipayong pamilya nga imong makita.” Si Harvey Conrow misulat, “Walay nakulang namo. Mibati ming luwas samtang nag-alagad kang Jehova ug iya ming giatiman pag-ayo.” Ang pamilyang Conrow dungang mieskuyla sa Gilead School ug giasayn sa Peru ingong mga misyonaryo.
Ang mga Battaino nagpayunir usab. Pagkahibalo ni Giusto ug Vincenza nga mahimo na silang ginikanan, gihimo nilang balay ang ilang 1929 Model A Ford nga trak. Kini “morag nindot nga hotel” kon itandi sa mga tolda nga ilang gipuy-an kaniadto. Uban ang ilang batang anak nga babaye, nagpadayon sila sa ilang gimahal nga asaynment
Daghan ang namati sa maayong balita, apan ang mga pobre ug walay trabaho panagsa lang makaamot alang sa mga literatura sa Bibliya. Pero lainlaing butang ang ibarter nila sa mga literatura. Duha ka payunir ang nakalistag 64 ka lainlaing butang nga gihatag sa mga interesado. Ang listahan samag “imbentaryo sa tindahan.”
Si Fred Anderson nakasangyaw sa usa ka mag-uuma nga gustong mokuhag mga libro ug mihangyo nga bayloan niya kinig antiyohos sa iyang inahan. Sa sunod nga uma, usa ka lalaki ang gusto sab mokuhag literatura pero miingon, “Dili ko makabasa kay wala koy antiyohos.” Apan dihang iyang gisukod ang antiyohos sa iyang silingan, mabasa na niya ang mga libro. Mihatag dayon siyag donasyon para sa mga libro ug sa antiyohos.
Si Herbert Abbott magdala-dalag tangkal sa manok diha sa iyang sakyanan. Kon tulo o upat ka manok na ang gibarter, ibaligya niya kini sa merkado, ug ang halin ipalit niyag gasolina. “Mahutdan ba mi usahay ug kuwarta? Oo,” siya misulat, “pero wala kana makapahunong namo. Basta naa ray gasolina ang sakyanan, mopadayon ra mi ug mosalig kang Jehova.”
Ang pagsalig kang Jehova ug lig-ong determinasyon maoy nakatabang sa iyang katawhan niadtong lisod nga mga tuig. Kas-a dihang nagbagyo, ang treyler ni Maxwell ug Emmy Lewis natunga kay natumbahag kahoy, pero maayo na lang kay nakagawas dayon sila. Si Maxwell misulat: “Dili kadto babag, mga insidente lang. Wala gyod mi sukad maghunahuna nga moundang. Dako pa ang buluhaton, ug gusto namong mopadayon.” Tungod sa ilang determinasyon ug tabang sa mahigugmaong mga higala, si Maxwell ug Emmy nakahimo pag-usab ug de-ligid nga balay.
Niining lisod nga mga panahon, ang minilyong masibotong mga Saksi ni Jehova nagpakita usab ug susamang pagsakripisyo sa kaugalingon. Sama sa maong mga payunir, determinado kitang magpadayon sa pagsangyaw hangtod moingon si Jehova nga ang buluhaton natapos na.
^ par. 3 Karon gitawag nga Atong Ministeryo sa Gingharian.
^ par. 5 Niadtong panahona, kadaghanan sa mga payunir wala mokuhag sekular nga trabaho. Pero makakuha silag mga literatura sa ubos nga kantidad ug gamiton ang kontribusyon sa napanagtag nga mga basahon para sa ilang adlaw-adlawng galastohan.


text: 15 Ug dihadiha sa pagkakaadlawon ang pangulong mga saserdote uban sa mga ansiyano ug mga eskriba, bisan ang tibuok Sanhedrin, nagsabotsabot,+ ug ilang gigapos si Jesus ug gidala siya ug gitugyan siya kang Pilato.+2 Busa si Pilato nangutana kaniya: “Ikaw ba ang hari+ sa mga Hudiyo?” Sa pagtubag kaniya siya miingon: “Ikaw ang nag-ingon niini.”+3 Apan daghan ang gisumbong sa pangulong mga saserdote batok kaniya.+4 Karon si Pilato nangutana na usab kaniya, nga nag-ingon: “Wala ka bay ikatubag?+ Tan-awa, pagkadaghan sa mga sumbong nga ilang gipasaka batok kanimo.”+5 Apan si Jesus wala na motubag, mao nga si Pilato nahibulong.+6 Buweno, sa matag pista nabatasan niya nga buhian ngadto kanila ang usa ka binilanggo, nga ilang pangayoon.+7 Nianang panahona dihay ginganlag Barabas nga nabilanggo kauban sa mga mag-aalsa batok sa pamunoan, kinsa nakabuno sa ilang pag-alsa sa pamunoan.+8 Busa ang panon sa katawhan miadto ug nangayo sumala sa iyang nabatasang himoon alang kanila.9 Gitubag sila ni Pilato, nga nag-ingon: “Buot ba ninyo nga buhian ko alang kaninyo ang hari sa mga Hudiyo?”+10 Kay nasayod siya nga tungod sa kasina+ siya gitugyan sa pangulong mga saserdote.+11 Apan ang panon sa katawhan gisibahan sa pangulong mga saserdote nga iyang buhian hinuon si Barabas alang kanila.+12 Sa pagtubag na usab si Pilato nag-ingon kanila: “Nan, unsay akong buhaton kaniya nga inyong gitawag nga hari+ sa mga Hudiyo?”+13 Sa makausa pa sila naninggit: “Ilansang siya!”+14 Apan si Pilato miingon kanila: “Ngano man, unsang daotang butang ang iyang nahimo?” Bisan pa niana misamot na hinuon sila sa pagsinggit: “Ilansang siya!”+15 Niana si Pilato, kay nagtinguha sa pagpahimuot sa panon sa katawhan,+ nagbuhi kang Barabas alang kanila, ug, human ipalatigo si Jesus, iyang gitugyan siya aron ilansang.+16 Karon gidala siya sa mga sundalo ngadto sa sawang, nga mao, ngadto sa palasyo sa gobernador; ug ilang gipatapok ang tibuok hugpong sa kasundalohan,+17 ug ilang gisul-oban siyag purpura ug sila nagsalapid ug usa ka purongpurong nga sampinit ug gibutang kini kaniya.+18 Ug sila misugod sa paghatag ug katahoran kaniya: “Maayong adlaw,+ ikaw nga Hari sa mga Hudiyo!”19 Dugang pa, ilang gihapak siya sa ulo pinaagig tangbo ug giluwaan siya ug, nga nagluhod, ilang giyukboan siya.+20 Sa kataposan, sa dihang nakabugalbugal na sila kaniya, ilang gihukasan siya sa purpura ug gisul-oban siya sa iyang panggawas nga mga besti. Ug ilang gidala siya sa gawas aron ilansang siya.+21 Labot pa, ilang gipugos sa pag-alagad ang usa ka lumalabay, usa ka Simon nga taga-Cirene, nga nahiabot gikan sa banika, ang amahan ni Alejandro ug ni Rufo, nga iyang pas-anon ang iyang estaka sa pagsakit.+22 Busa ilang gidala siya ngadto sa dapit nga Golʹgo·tha, nga nagkahulogan, kon hubaron, Dapit sa Kalabera.+23 Dinhi ilang gisulayan ang paghatag kaniyag bino nga sinambogan sa mira,+ apan wala niya dawata kini.+24 Ug ilang gilansang siya ug gibahinbahin ang iyang panggawas nga mga besti+ pinaagi sa pagripa niini aron sa pagtino kon unsang bahina niini ang mapanag-iya nila.+25 Ikatulo na nga takna niadto,+ ug siya ilang gilansang.26 Ug ang sinulat nga sumbong+ batok kaniya gisulat sa ibabaw, “Ang Hari sa mga Hudiyo.”+27 Dugang pa, ilang gilansang ang duha ka tulisan kauban niya, ang usa sa iyang tuo ug ang usa sa iyang wala.+28 ——29 Ug kadtong nangagi nagsulti nga mapasipalahon+ kaniya, nga naglingolingo sa ilang mga ulo ug nag-ingon: “Aha! Ikaw nga mao man kahay magtutumpag sa templo ug magtutukod niini sa tulo ka adlaw,+30 luwasa ang imong kaugalingon pinaagi sa pagkanaog sa estaka sa pagsakit.”+31 Sa samang paagi usab ang pangulong mga saserdote nagbugalbugal taliwala sa ilang kaugalingon uban sa mga eskriba ug nag-ingon: “Ang uban giluwas niya; ang iyang kaugalingon dili niya maluwas!+32 Pakanaoga karon sa estaka sa pagsakit ang Kristo nga Hari sa Israel, aron kami makakita ug motuo.”+ Bisan kadtong mga gilansang kauban niya nagpakaulaw kaniya.+33 Sa dihang ikaunom na nga takna, ang kangitngit mitabon sa tibuok nga yuta hangtod sa ikasiyam nga takna.+34 Ug sa ikasiyam nga takna si Jesus mipatugbaw sa makusog nga tingog: “Eʹli,Eʹli,laʹmasa·bach·thaʹni?” nga nagkahulogan, kon hubaron: “Diyos ko, Diyos ko, nganong gitalikdan mo ako?”+35 Ug ang pipila niadtong nagtindog sa duol, sa pagkadungog niini, miingon: “Tan-awa! Siya nagtawag kang Elias.”+36 Apan dihay usa nga midagan, nga nagpatuhop ug aslom nga bino sa usa ka espongha, nga gibutang kini sa usa ka tangbo, ug gipainom siya,+ nga miingon: “Pasagdi ninyo siya! Tan-awon nato kon si Elias moanhi ba aron sa pagpakanaog kaniya.”+37 Apan si Jesus mituaw nga makusog ug nabugtoan sa gininhawa.+38 Ug ang kortina+ sa sangtuwaryo nagilis sa duha ka bahin gikan sa itaas paubos.+39 Karon, sa dihang ang opisyal sa kasundalohan nga nagtindog nga malantaw ra niya nakakita nga siya nabugtoan sa gininhawa ubos niini nga mga kahimtang, siya miingon: “Sa pagkatinuod kining tawhana maoy Anak sa Diyos.”+40 Dihay mga babaye usab nga naglantaw sa layolayo,+ nga apil kanila mao si Maria Magdalena ingon man si Maria nga inahan ni Santiago nga Gamay ug ni Joses, ug si Salome,+41 nga nagkuyogan kaniya+ ug nag-alagad kaniya sa dihang didto siya sa Galilea, ug daghang ubang mga babaye nga miuban kaniya ngadto sa Jerusalem.+42 Karon sa pagkasawumsom na, ug sanglit kadto Pagpangandam man, nga mao, ang adlaw sa dili pa ang igpapahulay,43 miabot si Jose nga taga-Arimatea, usa ka tinamod nga membro sa Konseho, nga nagpaabot usab sa gingharian sa Diyos.+ Siya nagbatog kaisog sa pag-adto sa atubangan ni Pilato ug gipangayo ang lawas+ ni Jesus.44 Apan si Pilato wala makatino kon kaha patay na siya, ug, nagpatawag sa opisyal sa kasundalohan, siya nangutana kaniya kon siya patay na.45 Busa pagkatino gikan sa opisyal sa kasundalohan, siya naghatag sa patayng lawas kang Jose.+46 Busa siya mipalit ug pino nga lino ug gipaubos siya, giliminan siya sa pino nga lino ug gipahiluna siya+ sa usa ka lubnganan+ nga gibangag diha sa dakong-bato; ug giligid niya ang usa ka bato sa pultahan sa handomanang lubnganan.+47 Apan si Maria Magdalena ug si Maria nga inahan ni Joses nagpadayon sa pagtan-aw sa dapit diin siya gipahiluna.+


text:
Lukas 2
I Kina'allum-na si Jesus
Mateo 1:18-25
1Siray panahon, aniya' mandu'-na si Emperador Augusto nga kinahanglan agparihistro i dimu'an nga sakop si nasyon Roma. 2Iyay nan i primiro pagpanrihistro si mga a'a ngan paggubirnadur-na si Cerenio ari si Siria. 3Tungod sinan, agbalik i dimu'an a'a si mga bungtu-na si mga ginikanan-na pagparihistro.
4Sanglit pa'amban si Jose si Nasaret, adda baryo si prubinsya Galilea, ngan pasagka iya pan Betlehem, Judea. Iyay nan i bungto kina'alluman-na si Hadi' David ngan pada'iray kas Jose kay addangan may iya si mga ka'uru'ampuhan-na. 5Pada'iray si Jose pagparihistro huwang si Maria i pinahanda-na nga burod na siray uras. 6Si pag'istar-na na mga iya ari, iya nayray i kasiyam bulan si pagburud-na si Maria. 7Ka'alluman iya ngan lalla i suhag-na. Agputus-na si Maria i dadi' si amon ngan aghulid-na si adda pammasabsaban kahon tungod kay panno' na i ruma' pandidiskansuhan.
I mga Manliliwat Karniro
pati' i mga Anghel
8Matapit siray lugar aniya' mga manliliwat karniro nga agpangistar si kapatagan ngan agparapanmangno si mga inataman-na kon sangom. 9Sinan sangom, aniya' pakulaw si mga iya adda anghel-na si Paragdalom ngan agsiga si mga iya i maka'angayan danta'-na si Paragdalom. Kinulbahan ngan agkataralaw gayod mga iya. 10“Dakam agkataralaw,” lingun-na si anghel. “Pada'ito ako si ka'am pagpakatu'an si mahalap sumat nga akabuwan mahaya kalipayan para si dimu'an mga a'a. 11Aniya' addangan Paragsalbar ma'allom ina'anto ato si bungtu-nay to si David para si ka'am dimu'an. Iya i Tinu'inan Mannanalwas, nga Paragdalom. 12Yayto i pangngilalahan nga ungod isturya-koy to: Sa'anda'an-bi i dadi'-dadi' nagtukuy-ko nga nagputos si amon ngan naghulid si adda pammasabsaban kahon.”
13Kata'ud-ta'uran, hintak pamaluwa' i kalabbatan pa gayod mga kahuruwangan-na man langit ngan aghuruwang mga iya pagdayaw si Diyos si pagpinugad,
14“Darayawon i Diyos ari si langit,
ngan amurayaw i mga pinalangga'-na a'a ato si kalibutan nga magpalipay si iya.”
15Ngan pabwilta-na si mga anghel pan langit, ag'aradda i mga manliliwat pagpinugad, “Tana kam pan Betlehem kay kulawan-ta kam i hinabo' nga nagpasumat-na si Paragdalom si kita kam.”
16Sanglit agdadagmit mga iya ngan sa'anda'an-na si Maria pati' si Jose, huwang i dadi'-dadi' nga aglibbak si adda pammasabsaban kahon. 17Pakakulaw-na mga iya si dadi', agpasamwak-na dayon i dimu'an mga allingon nagsumat si mga iya mahi'unong si dadi'. 18Agpa'usa gayod i dimu'an magpakabati' si mga sumat-na si mga manliliwat. 19Pero agparahilum-na si Maria i dimu'an mahi'unong sito. Agpara'isip iya kon ay i karuyag sidngun-na sito ngan ga'i to apara' si inisipan-na. 20Si pagpamalik-na si mga manliliwat, bali i mga kalipayan-na ngan agdayaw-na gayod mga iya i Diyos, tungod si dimu'an mga sapakalihan-na pati' si mga sakulawan-na, nga agkapariho gayod si dimu'an nagsumat-na si mga iya si anghel.
Nagbawa si Jesus ari si Templo
21Ngan pagwalo' allaw-na si dadi', nga iya na i tama' uras si pagpaturi' pagpakilala nga Hebro iya, nag'arunan to iya Jesus kay iya may i aron dati nagpumwan-na si anghel myintras iya nagburod.
22Ngan sakumpli-na na mga iya i tala'an pagtuman si bala'ud-na si Moises hi'unong si paglimpyo si baha'o maka'alluman, agbawa-na kas Jose pati' si Maria i dadi' pan Jerusalem pagpakatu'an ari si templo nga nagpatubyan nayto si Paragdalom. 23Agda'inan mga iya sinan kay aniya' maka'anna' si Bala'ud-na si Paragdalom nga, “Kinahanglan nagtagama para si Paragdalom i balang suhag lalla ma'allom.”+ 24Si pariho uras agsalingabut-na mga iya i pagpakatu'an nga limpyado na si Maria pina'agi si pagbawa mga gurulisan sigon si Bala'ud-na si Paragdalom nga agtugon pagpahalad “adda padis sarampati o ma'in ngani' duwa mga dumaraga punay.”+
25Aniya' nag'arunan Simeon mag'istar si Jerusalem. Matadong iya ngan bali karilihuso a'a. Agdaluman-nay to iya si Espirito Santo ngan sigi panimulat si titakka magli'aw si mga a'a-na si Israel. 26Agpasabut-na iya si Espirito Santo nga ga'i iya amatay myintras ga'i pa sakulawan-na i Tinu'inan Mannanalwas nga papabawahun-na si Paragdalom. 27Tungod kay agdaluman-na iya si Espirito Santo, akapada'iray to si hawan-na si templo. Siray uras nagbawa si Jesus si mga mahanak-na ari pagtuman si kabatasanan nga kinahanglanun-na si Bala'od para si iya. 28Pasallud-na mga iya kugus-na dagos i dadi' si Simeon ngan agdayaw-na i Diyos si pagpinugad:
29“Amu-ko, tugutin na i rilihugun-mo
pagkarawat si murayaw kamatayon nagsa'ad-mo
30kay sakulawan-na mismo si duwa mata-ko mannalbar to nagpabawa-mo
31nga nagtagama-mo basi' kinakulawan si dimu'an ka'aha'an.
32Iyay to dadi' i makasana'ag nga agpakatu'anan si kamatu'uran i mga ma'in Hebro,
pati' i magbuwan unra si mga ginsakupan-mo nga a'a-na si Israel.”
33Agpa'usa gayod i tatay pati' i nanay-na si dadi' si mga allingun-na si Simeon parti si iya. 34Mangno, agpalako si Simeon si Diyos para si kabubuwasun-na mga iya ngan agpinugad-na i nanay nga si Maria, “Yayto dadi' i nagtagama basi' malabbat ato si Israel i magpakadusmog ngan malabbat may liwat i magpakabangon. Nagtagama iya pagpakulaw si mga katuyu'an-na si Diyos, pero malabbat si iya i ga'i mangabuyon, 35kay pina'agi si iya, agpakaguwa' i mga tinago' inisipan-na. Hasta ka'aw huwang si magkabirido' nga day pariho si nagtudyok labasa i kasing-kasing-mo.”
36Aniya' liwat paragsumat-na danda si Diyos nag'arunan Ana. Dadi'-na iya si Fanuel nga sakop si pamilya Aser ngan maktong na gayod iya. Agtig'ob mga iya dahulo si alla-na pito' ta'on kahuman si pangasal si mga iya 37ngan tikang si pakabalu-na, ga'i na iya inallahan hasta nga anakka utsintay kwatro i idad-na. Pirmi iya pada'iray si templo pag'ampo' allaw sangom huwang na i pagpu'asa pati' pagpangadyi'. 38Siray mismo uras, padugok to dayon si mga iya ngan agpasalamat iya si Diyos. Sigi to pahalling mahi'unong si dadi' atubang si dimu'an a'a ari nga agparapanimulat liwat si paglukat si mga a'a nga sakop si pamunu'an-na si Jerusalem.
39Pakahuman-na si dimu'an turumanun-na mga iya ari si templo pagsunod si Bala'ud-na si Paragdalom, agbalik si Jose pati' si Maria pan Galilea ngan diritso si mga tinubu'an-na lugar, Nasaret. 40Anhaya i dadi' ngan mahalap i pamuhu'-na. Panno' iya si kadunong ngan agpalangga'-na iya si Diyos.
Pabilin si Jesus ari si Templo
41Balang Pyista si Paglabay,+ pada'iray si Jerusalem i mga mahanak-na si Jesus ta'un-ta'on pagpamyista. 42Ngan pagdusi anyus-na si Jesus, pamada'iray gihapon mga iya pagpamyista tungod kay iya na i kabatasanan. 43Ari mga iya sallod si pito' allaw gayod kapyistahan myintras agpamalik. Ngan pagpamalik-na na si mga mahanak-na, pabilin si Jesus nga ga'i sakatu'anan-na mga iya. 44Tungod kay i mga pagkagasi-na huwang iya ari si mga magpamalik, sigi hamok mga iya baraktasay hasta nga ag'adda allaw. Mangno agtikangan-na mga iya pag'anda' si mga kaburugtu'an pati' si mga kakurumpaniyahan. 45Ngan ga'i na gayod mga iya sa'anda'an-na, pabwilta mga iya gihapon pan Jerusalem pag'anda' sito. 46Si katallo allaw kahuman si pagpamalik-na mga iya, sa'anda'an-na dina mga iya nga agparatingkulo' ari si hawan-na si templo nga makihampang si mga ma'istro ari. Agpamati' to gayod si mga iya ngan sigi patilaw. 47Ag'usa i dimu'an a'a ari tungod si kalalum-na si pagsabut-na pati' si kalistuhan-na pagsaruman. 48Ngan pakakulaw-na si mga mahanak-na, bali gayod i mga pag'usa-na. Agpinugad-na iya si nanay-na, “No', ay kay agda'itu-mo kami' sito? Bali na kabaraka kami' si tatay-mo pagpara'anda' si ka'aw.”
49Anaruman dina si Jesus, “Apa'i may kay agpara'anda'-bi ako? Ga'i ba' kam akatu'anan nga kinahanglan panginanu-ko i mga tawa'-na si Tatay-ko ato si templo?” 50Pero ga'i mga iya agpakasabot si karuyag sidngun-na si mga allingun-na.
51Mangno, amaya' si mga iya i dadi' agbalik pan Nasaret ngan agsunod na gayod si mga karuyag-na. Pero agparahilum-nay to hamok dimu'an si nanay-na. 52Akatambahan i kadunung-na si Jesus ngan anhalap i pamuhu'-na. Akatambahan pa liwat i pagpalangga'-na si iya si Diyos pati' si mga a'a.


text:
Ilocos Norte
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Mga Urbanisadong dakbayan—0
Ubang dakbayan—2
Mga Lungsod—21
Mga barangay—557
Distrito Kongresyonal—2
Ang Ilocos Norte (okun sa Binisayang Sinugboanon: Amihanang Ilocos) usa ka lalawigan sa Pilipinas nga nahimutang sa Rehiyon sa Ilokos. Ang Dakbayan sa Laoag mao ang ulohang dakbayan sa lalawigan.
Heyograpiya[usba | edit source]
Politikal[usba | edit source]
Ang Ilocos Norte nabahin ngadto sa 2 ka dakbayan ug 21 ka lungsod


text:
SUGILANON SA KINABUHI
Nakabaton Kog Kalinaw Uban sa Diyos ug sa Akong Inahan
“UG NGANONG dili man ka mosimba sa imong katigulangan?” nangutana si Mama. “Wa ka ba mahibalo nga sila ang naghatag nimog kinabuhi? Pagkaingrato god nimo! Nganong talikdan man nimo ang mga kostumbre nga gipasa sulod na sa daghang kaliwatan? Kon dili nimo pasidunggan ang atong katigulangan, sama rag miingon ka nga binuang ning atong pagsimba.” Dayon mihilak si Mama.
Dili ko makatuo nga masulti nâ ni Mama. Kon buot hunahunaon, siya ang naghikay nga magtuon kog Bibliya. Pero gihimo niya kana kay dili siya ganahang magtuon. Kanunay kong motuman ni Mama maong karon nalisdan ko sa pagsupak niya. Apan niining tungora, kinahanglan nako ning himoon aron pahimut-an si Jehova. Kon wala pa ko niya palig-ona, dili nako to mahimo.
PAGKAHIMONG KRISTOHANON
Sama sa kadaghanan sa Japan, kami mga Budhista. Pero duha pa lang ka bulan sa akong pagtuon uban sa mga Saksi ni Jehova, nakombinsir na ko nga tinuod ang Bibliya. Sa pagkahibalo nga duna koy langitnong Amahan, nangandoy kong makaila kaniya. Malipayon ming maghisgot ni Mama sa akong nakat-onan. Misugod ko sa pagtambog tigom sa Kingdom Hall kada Dominggo. Dihang daghan na kog nahibaloan bahin sa kamatuoran, gisultian nako si Mama nga dili na ko moapil sa mga rituwal sa Budhismo. Sa kalit lang, nausab ang iyang tinamdan. “Dakong kaulawan kon dunay usa sa pamilya nga walay gugma alang sa atong katigulangan,” miingon si Mama. Gusto niya nga moundang na ko sa pagtuon ug Bibliya ug sa pagtambog tigom. Wa gyod ko magdahom nga masulti to ni Mama! Morag nausab na siya.
Si Papa milaban kang Mama. Sa Efeso kapitulo 6, akong nakat-onan nga gusto ni Jehova nga magmasinugtanon ko sa akong ginikanan. Sa sinugdan, naghunahuna ko nga kon mamati ko nila, maminaw ra sila nako ug magmalinawon pag-usab ang among pamilya. Gawas pa, hapit na ang entrance exam sa hayskul, ug kinahanglan kong mangandam. Busa misunod ko sa ilang gusto, ug tulo ka bulan kong wala motambog tigom. Pero misaad ko kang Jehova nga motambong kog balik pagkahuman ana.
Sayop diay ang akong desisyon sa duha ka rason. Una, abi nakog dili mausab ang akong tinguha nga moalagad kang Jehova sulod nianang tulo ka bulan. Hinunoa, naluya ko sa espirituwal, nga nag-anam ka layo kang Jehova. Ikaduha, mas gipresyur ko sa akong ginikanan nga mohunong sa pag-alagad kang Jehova.
TABANG UG PAGLUTOS
Sa Kingdom Hall, daghan kog nakaila nga gilutos usab sa ilang pamilya. Gipasaligan ko nila nga palig-onon ko ni Jehova. (Mat. 10:34-37) Ilang gipatin-aw nako nga ako ang pangunang tulay sa akong pamilya aron kini maluwas. Busa, kinasingkasing kong nag-ampo aron makakat-on ko sa pagsalig kang Jehova.
Ang akong pamilya naglutos nako sa lainlaing paagi. Gisulayan ni Mama ang paghangyo ug pagpangatarongan kanako. Sagad, magpakahilom lang ko. Kon mosulti ko, sagad maglalis mi kay gusto namong pamatud-an nga kami ang husto. Kon gitahod pa lang nako ang pagbati ug tinuohan ni Mama, basin nahimong mas malinawon ang kahimtang. Gidugangan sa akong ginikanan ang akong mga trabahoon sa balay aron dili ko makagawasgawas. Usahay, trangkahan nila ang pultahan aron dili ko makasulod o kaha di ko nila salinag pagkaon.
Nagpatabang si Mama sa uban. Nakig-estorya siya sa akong maestro, apan wala ni mag-apil-apil. Gidala ko ni Mama sa iyang manedyer aron kombinsihon ko nga way pulos ang tanang relihiyon. Gitawgan sab ni Mama ang among mga paryente ug siya naghilak ug nagpakiluoy nga tabangan siya. Naglagot ko niya, pero sa mga tigom, gipahinumdoman ko sa mga ansiyano nga dihang mosulti si Mama sa uban bahin sa akong kahimtang, wala tuyoang nakasangyaw siya nila.
Nahimo sab nakong problema ang pagtungha sa unibersidad. Gusto sa akong ginikanan nga hatagan kog maayong kaugmaon. Naglaom sila nga makakita kog maayong trabaho. Naglalis na pod mi, busa kadaghan nakong gisulatan si Mama ug Papa bahin sa akong mga tumong. Kay nasuko pag-ayo, giingnan ko ni Papa: “Kon nagtuo ka nga makakita kag trabaho, kinahanglang makatrabaho ka na ugma. Kon dili, pahawa sa akong panimalay.” Giampo nako kana kang Jehova. Pagkasunod adlaw samtang naa sa kanataran, duha ka sister ang mihangyo nako sa pag-tutor sa ilang mga anak. Si Papa wala malipay niini ug wala na ko niya tinggi; sa tinuoray lang, wala na gyod ko niya tagda. Miingon si Mama nga mas gusto pa niya nga mahimo kong delingkuwente kay sa mahimo kong Saksi ni Jehova.
Gitabangan ko ni Jehova sa pagtul-id sa akong panghunahuna ug sa pagkahibalo kon unsay angayng buhaton
Usahay, maghunahuna ko kon gusto ba gyod ni Jehova nga mosupak ko sa akong ginikanan hangtod niining puntoha. Pero pinaagi sa pag-ampo ug pagpamalandong sa mga teksto bahin sa gugma ni Jehova, natabangan ko nga lantawon ang paglutos sa positibong paagi ug sa pagsabot nga sa usa ka bahin, tungod kini sa ilang kahingawa kanako. Gitabangan ko ni Jehova sa pagtul-id sa akong panghunahuna ug sa pagkahibalo kon unsay angayng buhaton. Dugang pa, samtang kanunay kong makigbahin sa ministeryo, mas nag-enjoy ko niini. Oo, nahimo nakong tumong ang pagpayunir.
PAGPAYUNIR
Dihang nahibaloan sa pipila ka sister nga gusto kong magpayunir, gitambagan ko nila sa paghulat una nga mokalma ang akong ginikanan. Ako nag-ampo alang sa kaalam, nag-research, nagsusi sa akong mga motibo, ug nakig-estorya sa hamtong nga mga igsoon. Nakahukom ko nga gusto nakong pahimut-an si Jehova. Dugang pa, ang dili dayon pagpayunir dili garantiya nga mausab ang tinamdan sa akong ginikanan.
Misugod kog payunir sa akong kataposang tuig sa hayskul. Human sa pipila ka tuig nga pagpayunir, gihimo nakong tumong nga moalagad diin mas dako ang panginahanglan. Pero dili gusto ni Mama ug Papa nga mobiya ko sa balay. Busa naghulat ko hangtod nga nag-edad kog 20. Dayon, aron dili mabalaka si Mama, mihangyo ko sa branch office nga iasayn ko sa habagatang bahin sa Japan, diin duna koy mga paryente.
Sa maong asaynment, nalipay kong makita nga daghan sa akong Bible study ang nabawtismohan. Sa kasamtangan, nagtuon kog Iningles aron mapalapad ang akong ministeryo. Duha ka espesyal payunir nga brader ang nakauban nako sa kongregasyon. Nakita nako ang ilang kadasig ug kon giunsa nila pagtabang ang uban. Busa, nahimo nakong tumong ang pag-espesyal payunir. Nianang panahona, si Mama kaduha makaagom ug grabeng sakit. Sa matag higayon, mipauli ko aron sa pag-atiman kaniya. Wala ni niya dahoma, ug miarang-arang ang tinagdan ni Mama nako.
DAGHANG PANALANGIN
Human sa pito ka tuig, nakadawat kog sulat gikan kang Atsushi, usa sa mga espesyal payunir nga brader nga gihisgotan ganina. Miingon siya nga gusto niyang makigminyo nako ug nangutana siya kon duna ba sab koy pagbati niya. Sukad sa una wala gyod ko mahigugma kang Atsushi, ug wala sab ko maghunahuna nga nahigugma siya nako. Paglabayg usa ka bulan, mitubag ko nga gusto nakong mas magkailhanay mi. Among naamgohan nga parehas diay mig mga tumong, gusto namong magpadayon sa bug-os panahong pag-alagad ug andam ming modawat ug bisan unsang asaynment. Ngadtongadto, naminyo mi. Lipay kaayo ko nga mitambong sa among kasal si Mama, Papa, ug pipila ka paryente!
Wala madugay, samtang nag-alagad mi ingong regular payunir, si Atsushi natudlo ingong kapuling circuit overseer. Dayon, nakadawat mig dugang mga panalangin. Natudlo mi ingong espesyal payunir ug dayon sa sirkitong buluhaton. Human namo maduaw ang tanang kongregasyon sa sirkito, gitawgan mi sa branch office. Nangutana sila kon mosugot ba mi nga maasayn sa sirkitong buluhaton sa Nepal.
Naghunahuna ko kon unsa kahay bation sa akong ginikanan kon malayo ko nila. Busa gitawgan nako sila. Mitubag si Papa: “Nindot nga lugar ang inyong adtoan.” Usa ka semana una niana, usa sa iyang mga higala ang mihatag niyag libro bahin sa Nepal, ug naghunahuna pa gani si Papa nga nindot adtoan kanang dapita.
Samtang kami malipayong nag-alagad uban sa mahigalaong mga Nepalese, lain na pong panalangin ang among nadawat. Gilakip sa among sirkito ang Bangladesh, usa ka dapit nga duol ra pero lahi kaayo. Busa lainlain sab ang pamaagi sa pagsangyaw. Human sa lima ka tuig, giasayn mig balik sa Japan, diin malipayon ming nag-alagad sa sirkitong buluhaton sa pagkakaron.
Sa among pag-alagad sa Japan, Nepal, ug Bangladesh, daghan kaayo kog nakat-onan bahin kang Jehova. Ang matag nasod adunay kaugalingong kultura ug batasan. Ug sa matag nasod, ang mga tawo lainlaig kinaiya. Akong nakita kon sa unsang paagi si Jehova nag-atiman sa matag indibiduwal, nagdawat kanila, nagtabang ug nagpanalangin kanila.
Sa akong bahin, daghan kog angayng ipasalamat kang Jehova. Gihatagan ko niyag kahibalo, buluhaton, ug buotan nga bana. Ang Diyos naggiya nako sa paghimog hustong mga desisyon, ug karon duna koy maayong relasyon kaniya ug sa akong pamilya. Sa tabang ni Jehova, suod na pod ming managhigala ni Mama. Mapasalamaton kaayo ko nga nakabaton kog kalinaw uban sa Diyos ug sa akong inahan.


text:
TINGOG SA RADYO
Gusto ka bang motimang sa imong kinaham nga mga tulomanon sa radyo? Apan tihik sa text o pul-anon nga magpaabot sa landline? Sa tanang bag-ong mga paagi sa pagpatingog sa katawhan sa radyo, ang Google Talk maoy among nakaplagan nga labing yano, labing sayon, labing paspas ug labing mahigalaon. Niang mosunod nga mga bentaha:
· Ang imong gikinahanglan mao rang internet access, personal computer ug mikropono;
· Di ka kinahanglang siyam-siyaman nga magpaabot sa imong higayon nga makasal-ot pagtingog sa radio, maka-record kag mensahe bisan unsang orasa nga makahigayon ka sa bisan asang bahina sa Pilipinas ug kalibotan; ug
· Ang recording dumalahon sa servers sa Google, ang labing lapad ug labing gamhanan sa tibuok kalibotan, di kinahanglang i-download ug i-convert ngadto sa Wav o MP3 format, busa di na magbaguod ang imong hard disk.
-o0o-
Dugang mga bentaha:
· Libre ang napu ka gutlo nga voice mail sa Google Talk (duha ka gutlo ra sa Yahoo Messenger ug pabayran sa Skype);
· Pila lang ka gutling human sa recording, madawat dayon sa gipadad-an isip attachment sa GMail;
· Ang recording mapaminaw dayon sa gipadad-an, nga di na kinahanglang i-download, kay ang GMail dunay lig-on nga built-in nga MP3 player;
· Ang recording mahimong tipigan sud sa GMail (nga may abundang libreng luna nga 7.3 gigabytes ug nagtubo pa), o ma-upload ngadto sa websites ug web logs aron mapaminaw o ma-download ni bisan kinsang ganahan.
-o0o-
Unsaon man pagpahimus ang libre ug talagsaong mga pangalagad sa Google Talk:
· Paghimo og GMail account (mas sayon kay sa Yahoo Mail ug mas taas lag dyutay sa laktod nga pagpalista sa Facebook) pinaagi sa pag-adto sa: http://tinyurl.com/koreyo;
· Download og Google Talk (ayg kabalaka, gamay ug gaan ra kaayo) gikan dinhi: http://www.google.com/talk/; ug
· I-install ang Google Talk (di ka manghuy-ab kay labihang paspasa) ug ablihi ginamit ang imong user name ug password sa Gmail.
-o0o-
Kon abli nang Google Talk, ipuno dayon ang imong contacts nga naggamit sab og Gmail:
· Mahimong ipuno ang dyab1512@gmail.com sa contact box ug sa dropdown menu tusloka ang "Invite to Chat;"
· Ibutang ang mouse sa contact nga gusto nimong padad-an og mensahe, inig gawas sa kahon sa menu, tusloka ang "Send Voicemail;"
· Tingog sa babaye mosulti nimo nga… "The party you're calling is unavailable, please leave a message after the beep;"
· Sugod dayon og sulti, kon mahuman na, tusloka ang "End Recording;"
· Ang recording mapada dayon sa Google servers ug makita sa inbox sa dyab1512@gmail.com o sa lain nimong gipada-an isip pataban sa email; ug* Mahimo nang paminawon ang imong recording sud mismo sa GMail. [30] leo_lastimosa@abs-cbn.com


text:
Juan 8Ang Pulong Sa Dios (APSD-CEB)
Ang Babaye nga Nasakpan nga Nanapaw
8 Miadto si Jesus sa Bukid sa mga Olibo. 2 Sayo nianang pagkabuntag, mibalik siya pag-usab sa templo. Daghan ang mga tawo nga miduol kaniya. Busa milingkod siya ug nagtudlo kanila. 3 Unya, ang mga magtutudlo sa Kasugoan ug ang mga Pariseo nagdala ngadto kang Jesus ug usa ka babayeng nasakpan nga nanapaw ug gipatindog nila siya atubangan sa tanan nga mga tawo. 4 Miingon dayon sila kang Jesus, “Magtutudlo, nasakpan kining babayhana sa akto gayod nga nanapaw. 5 Sumala sa Kasugoan ni Moises, ang ingon niini nga matang sa babaye angay batohon hangtod mamatay. Unsay imong ikasulti?” 6 Mao kadto ang ilang pangutana tungod kay ginasulayan lang nila si Jesus, aron nga kon masayop siya sa iyang tubag may isumbong sila batok kaniya. Apan ang gihimo ni Jesus, miduko siya ug misulat sa yuta pinaagi sa iyang tudlo. 7 Apan tungod kay sige gihapon silag pangutana kaniya, mitindog si Jesus ug miingon kanila, “Kon kinsa kaninyo ang walay sala maoy unang mobato kaniya.” 8 Human niyag sulti niadto, milingkod siya ug miduko ug misulat pag-usab sa yuta.
9 Sa pagkadungog niadto sa mga magtutudlo sa Kasugoan ug sa mga Pariseo, tagsa-tagsa silang mibiya sugod sa mga tigulang, hangtod nga si Jesus na lang ang nahibilin ug ang babaye nga nagtindog pa didto. 10 Mitindog si Jesus ug miingon sa babaye, “Asa na man sila? Wala bay mihukom kanimo?” 11 Miingon ang babaye, “Wala, sir.” Miingon si Jesus kaniya, “Dili usab ako magahukom kanimo. Sige pauli na, ug ayaw na pagpakasala pag-usab.”
Si Jesus mao ang Suga sa Kalibotan
12 Misulti pag-usab si Jesus sa mga tawo, “Ako ang suga sa mga tawo sa kalibotan. Ang nagasunod kanako, dili gayod magkinabuhi diha sa kangitngit, kondili mahayagan siya sa suga nga nagahatag ug kinabuhi.” 13 Pagkadungog niadto sa mga Pariseo, miingon sila, “Ikaw lang ang nagasulti mahitungod sa imong kaugalingon, busa dili ka katuohan.” 14 Miingon si Jesus kanila, “Bisan tuod nga nagasulti ako mahitungod sa akong kaugalingon, ang akong gisulti tinuod, tungod kay nahibalo ako kon asa ako gikan ug asa ako moadto. Apan kamo wala masayod kon asa ako gikan ug asa ako moadto. 15 Ang inyong paghukom dili kasaligan tungod kay sumala lang kana sa tawhanong panghunahuna. Apan ako wala maghukom kang bisan kinsa. 16 Ug kon maghukom man ako, ang akong hukom husto, tungod kay dili lang ako ang maghukom kondili ako ug ang Amahan nga nagpadala kanako. 17 Dili ba nahisulat man sa inyong Kasugoan nga kon magkatukma ang gisulti sa duha ka tawo, ang ilang gisulti tinuod? 18 Ako nagapamatuod mahitungod sa akong kaugalingon ug ang Amahan nga nagpadala kanako nagapamatuod usab mahitungod kanako.” 19 Nangutana ang mga Pariseo kaniya, “Asa ba ang imong amahan?” Mitubag si Jesus, “Wala kamo makaila kanako o sa akong Amahan. Kon nakaila pa kamo kanako, nakaila usab unta kamo sa akong Amahan.”
20 Kining tanan gisulti ni Jesus sa dihang nagtudlo siya sa templo, duol sa gibutangan sa kuwarta. Apan walay midakop kaniya, kay wala pa man moabot ang iyang panahon.
Si Jesus Dili Taga-dinhi sa Kalibotan
21 Misulti pag-usab si Jesus sa mga tigdumala sa mga Judio, “Molakaw ako, ug kon wala na ako dinhi pangitaon ninyo ako, apan mangamatay lang kamo nga nagpadayon sa pagpakasala. Ug dili kamo makaadto sa akong adtoan.” 22 Busa nagpangutan-anay sila, “Unsa may buot niyang ipasabot, nga kita kuno dili makaadto sa iyang adtoan? Unsa, maghikog ba siya?” 23 Miingon si Jesus kanila, “Kamo taga-dinhi sa kalibotan, apan ako taga-langit. Kamo iya sa kalibotan, apan ako dili. 24 Mao nga miingon ako kaninyo nga mangamatay lang kamo nga nagpadayon sa pagpakasala. Kay kon dili kamo motuo nga ako mao ang Cristo, sigurado gayod nga mangamatay lang kamo nga nagpadayon sa pagpakasala.” 25 Miingon sila, “Ngano, kinsa ka ba gayod?” Mitubag si Jesus, “Dili ba gisultihan ko na man kamo sukad pa kaniadto kon kinsa gayod ako? 26 Daghan ang akong ikasulti batok kaninyo. Sa pagkatinuod, ang akong mga ginasulti ngadto sa mga tawo mao lang ang ginasulti kanako sa nagpadala kanako. Ug ang tanan niyang ginasulti tinuod.”
27 Wala sila makasabot nga nagsulti siya kanila mahitungod sa Amahan. 28 Busa miingon si Jesus kanila, “Kon ako nga Anak sa Tawo ibayaw na ninyo, masayran na ninyo nga ako mao ang Cristo. Nianang panahona masayran usab ninyo nga ang tanan nga akong gibuhat ug gisulti dili gikan sa akong kaugalingon, kondili gikan sa Amahan. 29 Ang nagpadala kanako nagauban kanako ug wala gayod niya ako pasagdi, tungod kay kon unsay makalipay kaniya mao usab ang akong ginabuhat kanunay.” 30 Pagkadungog sa mga tawo niining mga gisulti ni Jesus, daghan kanila ang mituo kaniya.
Ang Kamatuoran nga Makahatag Kaninyo ug Kagawasan
31 Unya, miingon si Jesus sa mga Judio nga mituo kaniya, “Kon magpadayon kamo sa pagtuman sa akong mga gitudlo, tinuod gayod nga kamo akong mga sumusunod. 32 Masayran ninyo ang kamatuoran, ug ang kamatuoran mao ang maghatag kaninyo ug kagawasan.” 33 Miingon sila kaniya, “Mga kaliwat kami ni Abraham, ug wala pa gayod kami maulipon ni bisan kinsa. Nganong nagaingon ka man nga hatagan kami ug kagawasan?” 34 Miingon si Jesus, “Sa pagkatinuod, sultihan ko kamo nga si bisan kinsa nga nagapakasala, ulipon sa sala. 35 Ang ulipon lumalabay lang sa panimalay, apan ang anak permanente. 36 Busa kon ang Anak sa Dios mao ang maghatag kaninyo ug kagawasan, gawasnon gayod kamo. 37 Nahibalo ako nga mga kaliwat kamo ni Abraham, apan nagtinguha kamo sa pagpatay kanako tungod kay dili kamo modawat sa akong mga gitudlo. 38 Ginasulti ko kaninyo ang akong mga nakita sa Amahan; apan kamo, ginahimo ninyo ang inyong nadunggan gikan sa inyong amahan.”
39 Mitubag sila kang Jesus, “Ang among amahan mao si Abraham.” Miingon si Jesus, “Kon tinuod nga mga kaliwat kamo ni Abraham, ginabuhat unta ninyo ang maayo sama sa iyang mga gibuhat. 40 Apan nagtinguha hinuon kamo sa pagpatay kanako bisan nagsulti lamang ako kaninyo sa kamatuoran nga akong nadunggan gikan sa Dios. Si Abraham wala gayod magbuhat ug sama niining inyong ginabuhat. 41 Ang inyong ginabuhat sama usab sa ginabuhat sa inyong amahan.” Miingon sila, “Dili kami mga anak sa gawas. Ang Dios mao ang among Amahan.” 42 Miingon si Jesus kanila, “Kon tinuod nga ang Dios mao ang inyong Amahan, higugmaon unta ninyo ako, kay ako gikan man sa Dios. Wala ako moanhi dinhi sa kalibotan sa ako lang nga kabubut-on, kondili siya ang nagpadala kanako. 43 Dili ninyo masabtan ang akong gipanulti tungod kay dili kamo makaantos sa pagpaminaw sa akong pulong. 44 Si Satanas mao ang inyong amahan, ug kon unsa ang iyang gusto mao usab ang inyong gustong buhaton. Mamumuno siya sukad pa sa sinugdan. Wala siyay pagpakabana sa kamatuoran tungod kay wala gayoy kamatuoran diha kaniya. Kon mamakak siya, nagsunod lang siya sa iyang kinaiya, kay bakakon man siya ug siya mao ang gigikanan sa tanang bakak. 45 Apan ang akong ginasulti kaninyo mao ang kamatuoran, ug mao kana nga dili kamo motuo kanako. 46 Kinsa ba kaninyo ang makapamatuod nga nakasala ako? Wala gayod! Nganong dili kamo motuo nga nagasulti man ako sa kamatuoran? 47 Ang mga tawo nga iya sa Dios nagatuo sa pulong sa Dios. Apan dili kamo iya sa Dios, mao nga dili kamo motuo kanako.”
Si Jesus ug si Abraham
48 Mitubag kang Jesus ang mga kadagkoan sa mga Judio, “Tinuod diay ang among giingon nga ikaw usa ka Samarianhon, ug gisudlan sa daotan nga espiritu.” 49 Miingon si Jesus, “Walay daotang espiritu nga misulod kanako. Ginapasidunggan ko lang ang akong Amahan, apan ginapakaulawan ninyo ako. 50 Wala ako magtinguha ug kadungganan alang sa akong kaugalingon. Ang Amahan mao ang nagtinguha nga pasidunggan ako sa mga tawo, ug nahibaloan niya nga tinuod ang akong mga gipanulti. 51 Sa pagkatinuod, sultihan ko kamo nga ang mga nagatuman sa akong mga pagpanudlo dili gayod mamatay.” 52 Miingon kaniya ang mga kadagkoan sa mga Judio, “Karon nasiguro na gayod namo nga gisudlan ka sa daotang espiritu. Bisan si Abraham namatay, ug ingon man ang mga propeta. Apan ikaw nagaingon nga ang nagatuman sa imong mga pagpanudlo dili na gayod mamatay bisan kanus-a. 53 Unsa, mas maayo ka pa ba kay kang Abraham? Namatay gani siya, ug ingon man ang mga propeta. Ngano, si kinsa ka ba gayod?” 54 Miingon si Jesus kanila, “Kon ako lang ang magpasidungog sa akong kaugalingon, wala kiniy kapuslanan. Apan ang akong Amahan mao gayod ang nagapasidungog kanako. Siya mao ang inyong giingon nga inyong Dios. 55 Ugaling wala ninyo siya mailhi. Apan ako nakaila kaniya. Karon, kon moingon ako nga wala ako makaila kaniya, mahimo akong bakakon sama kaninyo. Apan ang tinuod, nailhan ko gayod siya ug ginatuman ko ang iyang pulong. 56 Nalipay gayod ang inyong amahan nga si Abraham nga makita niya ang akong panahon. Ug nakita niya kini ug nalipay gayod siya.” 57 Miingon ang mga kadagkoan sa mga Judio kaniya, “Giunsa nimo pagkakita kang Abraham nga wala pa gani mag-50 ang imong edad.” 58 Miingon si Jesus, “Sa pagkatinuod, sultihan ko kamo nga sa wala pa matawo si Abraham, anaa na akong daan.” 59 Tungod niining gisulti ni Jesus mipunit silag bato aron labayon siya. Apan misuot siya sa bagang duot sa katawhan ug mibiya sa templo.


text:
Seksyon 7
1–3, Juan ang Hinigugma mabuhi hangtud ang Ginoo moabut; 4–8, Pedro, Santiago, ug Juan naghupot sa mga yawe sa ebanghelyo.
1 UG ang Ginoo miingon ngari kanako: Juan, akong hinigugma, unsa ang imong gitinguha? Kay kon ikaw mangayo unsa ang imong gusto, kini ihatag nganha kanimo.
2 Ug ako miingon ngadto kaniya: Ginoo, ihatag ngari kanako ang gahum ibabaw sa kamatayon, nga ako mabuhi ug modala sa mga kalag nganha kanimo.
3 Ug ang Ginoo miingon ngari kanako: Sa pagkatinuod, sa pagkatinuod, Ako moingon nganha kanimo, tungod kay ikaw nagtinguha niini ikaw magpabilin hangtud Ako moabut sa akong himaya, ug managna sa atubangan sa mga kanasuran, mga kaliwatan, mga pinulongan ug mga katawhan.
4 Ug tungod niini nga hinungdan ang Ginoo miingon ngadto kang Pedro: Kon Ako buot nga siya magpabilin hangtud Ako moabut, unsa kana nganha kanimo? Kay siya nagtinguha kanako nga siya unta makadala og mga kalag ngari kanako, apan ikaw nagtinguha nga ikaw unta moabut sa labing madali ngari kanako sa akong gingharian.
5 Ako moingon nganha kanimo, Pedro, kini usa ka maayo nga tinguha; apan ang akong hinigugma nagtinguha nga siya unta makabuhat og labaw pa, o usa ka labaw pa nga buhat gani diha sa mga tawo kay sa unsa ang iyang nabuhat kaniadto.
6 Oo, siya nakasagubang sa usa ka labaw pa nga buhat; busa Ako mohimo kaniya ingon sa usa ka nagdilaab nga kalayo ug usa ka anghel nga mangalagad; siya moalagad alang niadto kinsa mga manununod sa kaluwasan kinsa nagpuyo ibabaw sa yuta.
7 Ug Ako mohimo kanimo sa pagpangalagad alang kaniya ug alang sa imong igsoon nga si Santiago; ug nganha kaninyong tulo Ako mohatag niini nga gahum ug sa mga yawe niini nga pagpangalagad hangtud Ako moabut.
8 Sa pagkatinuod Ako moingon nganha kaninyo, kamong duha makabaton sumala sa inyong mga tinguha, kay kamong duha malipay niana nga inyong gitinguha.


text:
KAPITULO 18
Midaghan ang Tinun-an ni Jesus, Mikunhod Kang Juan
MATEO 4:12 MARCOS 6:17-20 LUCAS 3:19, 20 JUAN 3:22–4:3
NAMAWTISMO ANG MGA TINUN-AN NI JESUS
GIPRISO SI JUAN NGA TIGBAWTISMO
Human sa pagsaulog sa Paskuwa sa 30 C.E., si Jesus ug ang iyang mga tinun-an mibiya sa Jerusalem. Pero wala sila moderetsog uli sa ilang pinuy-anan sa Galilea. Miadto sila sa Judea, diin daghan silag gibawtismohan. Mga usa ka tuig na pod nga gihimo kini ni Juan nga Tigbawtismo, ug kauban gihapon niya ang pipila sa iyang mga tinun-an, lagmit didto sa walog sa Suba sa Jordan.
Dili si Jesus ang aktuwal nga namawtismo—iya kining gisalig sa iyang mga tinun-an. Niining panahona sa ministeryo ni Jesus, siya ug si Juan nagtudlo sa mahinulsolong mga Hudiyo nga nakasala sa pakigsaad sa Balaod sa Diyos.—Buhat 19:4.
Pero nasina ang mga tinun-an ni Juan, nga nagreklamo bahin kang Jesus kay “namawtismo siya ug ang tanang tawo nangadto kaniya.” (Juan 3:26) Pero wala masina si Juan. Nalipay siya sa mga nahimo ni Jesus ug gusto niyang malipay sab ang iyang mga tinun-an. Gipahinumdoman sila ni Juan: “Kamo mismo nagpamatuod nga ako miingon, ‘Dili ako ang Kristo, apan ako gipadala una kaniya.’” Gipatin-aw niya kini sa paagi nga masabtan sa tanan: “Ang pangasaw-onon iya sa pamanhonon. Apan dihang ang higala sa pamanhonon magtindog duol kaniya ug makadungog sa iyang tingog, siya malipay pag-ayo. Busa ang akong kalipay nabug-os.”—Juan 3:28, 29.
Sama sa higala sa pamanhonon, si Juan nalipay sa pagpailaila sa iyang mga tinun-an kang Jesus pipila ka bulan ang milabay. Ang uban nila misunod kang Jesus ug sa ulahi gidihogan sa balaang espiritu. Gusto sab ni Juan nga ang iyang presenteng mga tinun-an mosunod kang Jesus. Gani, ang papel ni Juan mao ang pag-andam sa dalan alang sa ministeryo ni Kristo. Si Juan mipatin-aw: “Siya magpadayon sa pagtubo, apan ako magpadayon sa pagkunhod.”—Juan 3:30.
Sa ulahi, ang laing Juan, nga usa sa unang mga tinun-an ni Jesus, misulat bahin sa gigikanan ni Jesus ug sa iyang importanteng papel sa kaluwasan sa mga tawo: “Siya nga gikan sa itaas maoy labaw sa tanan. . . . Ang Amahan nahigugma sa Anak ug Iyang gitugyan kaniya ang tanang butang. Siya nga magpakitag pagtuo sa Anak makabaton ug kinabuhing walay kataposan; siya nga mosupak sa Anak dili makabaton ug kinabuhi kondili makaangkon sa kapungot sa Diyos.” (Juan 3:31, 35, 36) Kinahanglang masayran sa mga tawo kining importanteng kamatuoran!
Wala madugay human hisgoti ni Juan nga Tigbawtismo nga hapit nang matapos ang iyang papel ug buluhaton, siya napriso. Gipadakop siya ni Haring Herodes kay iyang giyagyag ang pagpangilog ni Herodes ug asawa. Gipangasawa ni Herodes si Herodias, ang asawa sa iyang igsoong si Felipe. Pagkadungog ni Jesus nga giaresto si Juan, siya ug ang iyang mga tinun-an mibiya sa Judea ug miadto sa Galilea.—Mateo 4:12; Marcos 1:14.


text: 4 Sa dihang nadungog sa anak+ ni Saul nga si Abner namatay sa Hebron,+ ang iyang mga kamot naluya+ ug ang tanang Israelinhon natugaw.2 Ug dihay duha ka tawo, mga pangulo sa mga pundok sa mga bandido,+ nga iya sa anak ni Saul, ang ngalan sa usa mao si Baana ug ang ngalan sa lain mao si Rekab, mga anak nga lalaki ni Rimon nga Beerotnon, sa mga anak sa Benjamin; kay ang Beerot,+ usab, giisip nga bahin sa Benjamin.3 Ug ang mga Beerotnon nangalagiw ngadto sa Gitaim,+ ug nahimo silang langyaw nga mga pumoluyo didto hangtod niining adlawa.4 Karon si Jonatan,+ ang anak nga lalaki ni Saul, may anak nga bakol.+ Lima ka tuig ang iyang panuigon sa dihang ang taho bahin kang Saul ug kang Jonatan midangat gikan sa Jezreel;+ ug gidala siya sa iyang iwa ug mikalagiw, apan nahitabo nga sa dihang nagdagan siya sa kalisang aron sa pagkalagiw, siya nahulog ug nabakol. Ug ang iyang ngalan mao si Mepiboset.+5 Ug ang mga anak nga lalaki ni Rimon nga Beerotnon, si Rekab ug si Baana, miadto ug miabot sa balay ni Is-boset+ sa dihang hapit nang miinit ang adlaw, samtang nagpahulay siya sa udto.6 Ug ania, sila miadto sa taliwala sa balay nga daw ingon sa mga tawo nga nagkuha sa trigo, ug unya ilang gidunggab siya sa tiyan;+ ug wala himatikdi si Rekab ug si Baana+ nga iyang igsoon.7 Sa pagsulod nila sa balay, siya naghigda sa iyang higdaanan didto sa iyang sulod nga lawak-katulganan, ug unya gidunggab nila siya mao nga siya ilang napatay,+ nga human niana ilang gipunggotan siya sa ulo+ ug gidala ang iyang ulo ug milakaw diha sa dalan paingon sa Araba sa tibuok gabii.8 Sa kataposan nahiabot sila nga nagdala sa ulo ni Is-boset+ ngadto kang David sa Hebron ug miingon sa hari: “Ania ang ulo ni Is-boset nga anak nga lalaki ni Saul nga imong kaaway+ nga nangita sa imong kalag;+ apan si Jehova naghatag sa akong ginoo nga hari ug panimalos+ niining adlawa kang Saul ug sa iyang kaliwat.”9 Apan, si David mitubag kang Rekab ug kang Baana nga iyang igsoon, ang mga anak ni Rimon nga Beerotnon, ug miingon kanila: “Ingon nga si Jehova buhi+ nga nagtubos+ sa akong kalag+ gikan sa tanang kasakit,+10 sa dihang may nagtaho kanako,+ nga nag-ingon, ‘Ania, si Saul patay na,’ ug siya sa iyang kaugalingong mga mata nahisama sa usa ka tigdalag maayong balita, ako, hinunoa, nagkupot kaniya ug nagpatay+ kaniya didto sa Ziklag sa dihang angay unta alang kanako nga maghatag kaniya ug bayad alang sa usa ka mensahero;11 unsa pa kaha kon ang mga tawong daotan+ nagpatay sa tawong matarong sulod sa iyang balay diha sa iyang higdaanan? Ug karon dili ba ako maningil sa iyang dugo gikan sa inyong mga kamot,+ ug dili ba ako magpapas kaninyo gikan sa yuta?”+12 Niana gisugo ni David ang mga batan-ong lalaki ug ilang gipatay sila+ ug giputol ang ilang mga kamot ug ang ilang mga tiil ug gibitay+ sila sa daplin sa linaw sa Hebron; ug ang ulo ni Is-boset ilang gikuha ug gilubong sa lubnganan ni Abner sa Hebron.+


text:
Tudloi ang Inyong mga Anak
Nakita ni Sem ang Pagkadaotan sa Duha ka Kalibotan
SI Sem nga anak ni Noe naluwas sa dihang gilaglag ang unang kalibotan, ug siya mipuyo sa ikaduhang kalibotan. Nahibalo ka ba kon nganong gilaglag ang unang kalibotan nga iyang gipuy-an ug kon nganong siya ug ang iyang pamilya nakasulod sa ikaduhang kalibotan?— * Atong hisgotan kini.
Sa batan-on pa si Sem, hilabihan ang “pagkadaotan sa tawo,” nag-ingon ang Bibliya. Ang mga tawo naghunahuna kanunay sa pagbuhat ug “daotan.” Nahibalo ka ba kon unsay gihimo sa Diyos?— Siya nagpahinabog lunop aron sa paglaglag nianang daotan nga kalibotan. Si apostol Pedro misulat: “Ang kalibotan niadtong panahona nakaagom sa kalaglagan sa dihang kini gilunopan sa tubig.”—Genesis 6:5; 2 Pedro 3:6.
Unsa gani ang hinungdan kon nganong gilaglag sa Diyos ang maong kalibotan?— Ang mga tawo niadtong panahona maoy daotan, ug sila naghunahuna kanunay sa pagbuhat ug “daotan.” Si Jesus naghisgot bahin niana. Siya miingon nga “sa wala pa ang baha,” ang mga tawo “nangaon ug nanginom” ug ‘nanagminyo.’ Si Jesus midugang: “Wala sila magtagad hangtod nga miabot ang baha ug gibanlas silang tanan.”—Mateo 24:37-39.
Ang mga tawo wala magtagad sa unsa?— Ang amahan ni Sem, nga si Noe, maoy “usa ka magwawali sa pagkamatarong,” apan ang mga tawo wala maminaw sa iyang gisulti. Si Noe nagpatalinghog sa Diyos ug nagtukod ug arka. Ang arka maoy usa ka dakong sakayan nga ilang gisakyan aron maluwas sa Lunop. Si Noe, ang iyang asawa, ug ang iyang mga anak nga sila si Sem, Ham, Japet, uban sa ilang mga asawa mao lamang ang mituman sa sugo sa Diyos. Apan, ang ubang mga tawo naghimo lamang sa kon unsay ilang gusto, busa sila gilaglag pinaagi sa Lunop.—2 Pedro 2:5; 1 Pedro 3:20.
Mga usa ka tuig human magsugod ang Lunop, si Sem ug ang iyang pamilya migawas sa arka ngadto sa usa ka malang yuta. Ang tanang daotang tawo nangalaglag na, apan sa ulahi nausab ang kahimtang. Si Canaan, nga anak ni Ham nga igsoong lalaki ni Sem, mihimog hilabihan ka daotan nga buhat, nga tungod niana si Noe miingon: “Tinunglo si Canaan.” Si Nimrod, nga apo ni Ham, maoy daotan usab. Siya misupak sa matuod nga Diyos nga si Jehova, ug nagsugo sa mga tawo sa pagtukod ug usa ka taas nga torre nga gitawag ug Babel, aron sa pagbayaw sa ilang kaugalingon. Unsa kahay gibati ni Sem ug sa iyang amahan?—Genesis 9:25; 10:6-10; 11:4, 5.
Sila naguol, mao man usab si Jehova. Nahibalo ka ba kon unsay gibuhat ni Jehova?— Iyang gilahugay ang pinulongan sa mga tawo aron sila dili magkasinabtanay sa usag usa. Tungod niana, giundang sa mga tawo ang pagtukod sa torre, ug sila nagkatibulaag. Ang managsamag pinulongan nag-uban sa pagpuyo sa usa ka dapit. (Genesis 11:6-9) Apan wala usba sa Diyos ang pinulongan ni Sem ug sa iyang pamilya. Busa wala sila magkatibulaag, hinunoa sila nagtambayayongay sa pag-alagad sa Diyos. Nahibalo ka ba kon unsa ka dugay si Sem nag-alagad kang Jehova?—
Si Sem lagmit nabuhi sulod sa 600 ka tuig. Siya nabuhi ug 98 ka tuig sa wala pa ang Lunop ug 502 ka tuig human niana. Makaseguro kita nga siya mitabang kang Noe sa pagtukod sa arka ug sa pagpasidaan sa mga tawo bahin sa Lunop. Apan, unsa kahay gihimo ni Sem sulod sa kapin sa 500 ka tuig nga siya nagkinabuhi human sa Lunop?— Sumala sa giingon ni Noe, si Jehova mao ang “Diyos ni Sem.” Busa, lagmit nga si Sem nagpadayon sa pag-alagad kang Jehova ug nagtabang sa iyang pamilya nga magmaunongon sa Diyos. Sa ulahi, ang pamilya ni Sem naglakip kang Abraham, Sara, ug Isaac.—Genesis 9:26; 11:10-31; 21:1-3.
Hunahunaa ang kalibotan nga atong gipuy-an karon, nga padayong nag-uswag ang pagkadaotan sukad sa mga adlaw ni Sem. Unsa kahay mahitabo niini?— Ang Bibliya nag-ingon nga kini ‘mahanaw.’ Apan ang Diyos nagsaad: “Siya nga nagabuhat sa kabubut-on sa Diyos magpabilin hangtod sa kahangtoran.” Busa kon atong buhaton ang kabubut-on sa Diyos, kita maluwas ug makapuyo sa bag-ong kalibotan. Dayon uban sa tabang sa Diyos, kita malipayong magkinabuhi dinhi sa yuta sa walay kataposan!—1 Juan 2:17; Salmo 37:29; Isaias 65:17.
^ par. 3 Kon mga bata ang imong basahan niini, ang mga badlis nagpasabot nga angay kang mohunong human nimo isukna ang pangutana kanila.


text:
PAKIGSUOD SA DIYOS
“Gihigugma sa Diyos ang Malipayong Maghahatag”
Unsang matanga sa gasa ang pabilhan nimo pag-ayo? Seguradong kadaghanan nato malipayng makadawat ug gasa kon kini tinukmod sa gugma. Apan dili gayod kita malipay kon kini tungod lang sa obligasyon. Maylabot sa paghatag, hinungdanon ang motibo. Hinungdanon kini kanato, ug labaw sa tanan sa Diyos. Tagda ang inspiradong mga pulong ni apostol Pablo sa 2 Corinto 9:7.
Nganong gisulat ni Pablo kanang mga pulonga? Buot niyang dasigon ang mga Kristohanon sa Corinto nga suportahan ang pagpanghatag ug hinabang ngadto sa ilang kabos nga mga isigkamagtutuo sa Judea. Gipugos ba niya ang mga taga-Corinto sa paghatag? Sa kasukwahi, siya misulat: “Ipabuhat sa matag usa ang sumala sa iyang gihukom diha sa iyang kasingkasing, dili nga kontragusto o pinugos, kay gihigugma sa Diyos ang malipayong maghahatag.” Susihon nato ang maong tambag.
“Sumala sa iyang gihukom diha sa iyang kasingkasing.” Ang usa ka tinuod nga Kristohanon mohatag kay siya nakahukom “diha sa iyang kasingkasing” sa pagbuhat niana, matod ni Pablo. Sa samang higayon, ang usa ka Kristohanon maghunahuna gayod sa panginahanglan sa iyang mga isigkamagsisimba. Sa orihinal nga pinulongan, ang pulong nga gihubad ug “gihukom” “adunay ideya sa pagtinong daan,” matod sa usa ka eskolar. Busa ang usa ka Kristohanon mamalandong kon unsay panginahanglan sa iyang mga isigkamagtutuo ug pangutan-on ang kaugalingon kon unsay iyang mahimo aron ikatagana kini.—1 Juan 3:17.
“Dili nga kontragusto o pinugos.” Si Pablo naghisgot ug duha ka matang sa paghatag nga angay natong likayan—may pagpanuko ug pinugos. Ang Gregong pulong nga gihubad ug “kontragusto” sa literal nagpasabot ug “naguol (o, nasubo).” Ang mohatag nga kontragusto, o may pagpanuko, mohatag “gikan sa kasingkasing nga gianugnan sa pagbuhig kuwarta,” matod sa usa ka reperensiya. Ang maghahatag nga napugos mohatag kay napit-os siya sa pagbuhat niana. Kinsa ba gayoy gustong modawat ug gasa gikan sa usa nga nagpanuko o napugos sa paghatag?
“Gihigugma sa Diyos ang malipayong maghahatag.” Kon ang usa ka Kristohanon mohukom sa paghatag, angay niya kanang himoon uban ang kalipay, o kangaya, miingon si Pablo. Sa pagkatinuod, ang kalipay maoy resulta sa paghatag nga may hustong motibo. (Buhat 20:35) Dili gayod matago sa malipayong maghahatag ang iyang kalipay. Gani, ang terminong “malipayon” mahimong maghubit sa pangsulod nga pagbati ug panggawas nga ekspresyon sa maghahatag. Matandog gayod sa malipayong maghahatag ang atong kasingkasing. Mapalipay usab niya ang kasingkasing sa Diyos. Ang laing hubad nag-ingon: “Ang Diyos nahigugma sa mga tawong mahigugmang mohatag.”—Contemporary English Version.
“Ang Diyos nahigugma sa mga tawong mahigugmang mohatag”
Ang inspiradong mga pulong ni apostol Pablo maoy prinsipyo nga mogiya sa mga Kristohanon maylabot sa paghatag. Maghatag man kitag panahon, kusog, o materyal, buhaton nato kana nga kinabubut-on. Ug himoon nato kana kay malipay tang mohatag sa uban, ilabina niadtong nanginahanglan. Ang maong paghatag dili lang makapalipay nato kondili makapahimo natong hiligugmaon sa Diyos, kay ‘gihigugma niya ang malipayong maghahatag.’
Sugyot nga pagbasa sa Bibliya sa Septiyembre


text:
Manolo Fortich emerged 20th Most Competitive Municipality in 2016
Manolo Fortich emerged 20th Most Competitive Municipality out of 1,245 municipalities in the country and Most Competitive Municipality in the region..
http://www.competitive.org.ph/cmcindex/pages/rankings/
Photography Contest
99th Charter Celebration of Manolo Fortich
“Moments & Memories” Open Photography Contest
Mechanics
Term of the Contest:
Deadline of submission of entries: March 30, 2016, Tuesday at 5:00 PM.
(Click here for the form)
Who may join the Contest:
TEAM USA Soldiers for Christ visits Manolo Fortich
By: Sharon G. Tacbobo | July 7, 2015
Soldiers for Christ visits Manolo Fortich
A team of 16 basketball players and coaches from the United States of America who call themselves
Jobs fair sa PESO Gidumog
By: Lorelyn M. Autor
Kapin 725 ang natalang aplikante nga mianha sa gipahigayong Jobs Fair sa Public Employment Service Office (PESO) sa Local Government Unit (LGU) sa Manolo Fortich sa Municipal Gymnasium niadtong Mayo 29, 2015.
Scholars, GIP UG SPES Nagkatigom
By: Lorelyn M. Autor
Nagtapok ang 735 ka Scholars ug mga benepisyaryo sa Government Internship Program (GIP) ug Special Program for Employment of Students (SPES) sa lungsod alang sa usa ka team building activity, Mayo 29, 2015 sa bag-ong Municipal Gymnasium.
98th Charter Day Celebration
Schedule of Activities
View 98th Charter Celebration Programme Here
Manolo Fortich in the Top Ten Most Competitive Municipality of the Philippines
Public Hearing sa Revised Zoning Ordinance Gipahigayon
Nagmalampuson ang gipahigayong public hearing sa bag-ong zoning ordinance sa lungsod sa Manolo Fortich Nobyembre 13 sa municipal gymnasium. Mitambong sa maong katiguman ang mga opisyales sa kabarangayan, mga representante sa pribadong sector ug mga opisyales pinanguluhan ni Konsehal Mario Albarece Jr. nga mao ang Committee Chairman sa Housing and Land Use. Didto usab sila Konsehal Juanito Quiño, Konsehal Raul S. Miñoza, Konsehal Atty. Jerson Leyson ug Konsehal Warleo Goayan.
Mayor Quiño Gipasidunggang Most Supportive Mayor
Laing pasidungog na usab ang nadawat sa lungsod sa Manolo Fortich atol sa 3rd Botika ng Barangay Summit niadtong Nobyembre 12, 2013 sa Taipan Hotel, Valencia City. Gidawat ni Maxilito Cadavez Sr., BNB Coordinator ang plake isip “Most Supportive Mayor” tungod sa suportadong programa sa BNB sa lungsod sa Manolo Fortich ug 100% functional nga mga BNBs. Gawas niana nahimo usab nga “Excellent Service Awardee” ang Pharmacist sa munisipyo nga mao usab ang Supervising Pharmacist sa BNB nga si Ms. Carmelita Amistoso.
Kasambahay Law Gisugdan sa Pagpasabot
Misugod na pag-adto ang Public Employment Services Office sa mga sitios ug kabarangayan sa Manolo Fortich aron ipasabot ang bag-ong gi-aprobahan nga “Kasambahay Law”. Ang PESO isip nag-representar isip Department of Labor and Employment sa atong lungsod busa sila ang gitahasan sa pagrehistro sa mga domestic workers uban ang barangay.
ELA Formulation Nagmalampuson
Pinaagi sa aktibong partisipasyon sa tanang opisyales sa lungsod, heads of office, mga representante sa mga pribadong sector nagmalampuson ang pagpanday sa Executive-Legislative Agenda ug Capacity Development Program sa lungsod. Kini pinaagi sa tulo ka adlawng seminar workshop niadtong Agosto 28-30, nga gi-facilitate sa Department of Interior and Local Government Local Government Officers sa probinsya didto sa Chali Beach Resort.
Radio Handler’s Eyeball Gipahigayon
Halos dos syentos ka radio handlers sa tibuok lungsod sa Manolo Fortich ang nagkatapok alang sa 2nd Municipal General Eyeball nga gipahigayon Hulyo 16, 2013 sa Heroes Hall sa Mangima Spring Resort. Katuyuan sa maong panagtigom ang pagpadumdom sa tanang radio handlers bahin sa responsableng pagtingog diha sa frequency sa Respond Quickly Rescue Team(RQRT).
Mayor Quiño Wala Makalapas sa Balaud sa Nepotismo
Nadawat sa munisipyo sa Manolo Fortich bag-ohay pa lamang ang “notice of decision” sa Civil Service Commission pinirmahan ni CSC Chairman Francisco T. Duque III, kalabot sa gi-petisyon ni Mayor Rogelio N. Quiño nga pag-inbalido sa iyang appointments nila ni Antonio N. Quiño Jr nga iyang igsoon ug kang Johnny M. Quiño nga iyang pag-umangkon sa CSC Regional Office tungod matud pa sa nepotismo.
Hydroelectric Power Plants Tukoron
Duha ka dagkong hydroelectric power plants ang pagatukoron sa Aboitiz Power dinhi sa lungsod sa Manolo Fortich. Alayon niini nakigpirmahay na og us aka Memorandum og Agreement (MOA) ang Hedcor Bukidnon Incorporated nga usa ka subsidiary sa Aboitiz Power niadtong Mayo 28 sa Lokal nga Pangagamhanan sa Manolo Fortich aron pormal nang masugdan ang proyekto.
Manolo Fortich, Bukidnon Nag 16-0 sa Eleksyon
Mihimo og kasaysayan ang resulta sa May 2013 elections diin sa labing unang higayon sa lungsod sa Manolo Fortich, Bukidnon migulang mananaug ang tanang kandidato sa usa lamang sa partido. Gipakita sa katawhan sa lungsod ang makabubuhong niini nga suporta sa 16-0 nga kampanya sa Bukidnon Paglaum Party kon pagbotar straight sa tanang 16 ka kandidato sa partido.
Manolo Fortich is the Most Competitive Municipality in the Region
Manolo Fortich in Bukidnon is the most competitive municipality in the region ranking 21st nationwide, according to the 2013 Cities and Municipalities Competitiveness Index.
Miss 52nd EB Napiling Bb. Manolo Fortich
Gikoronahan si Miss Alexa Llacuna sa 52nd Engineer Brigade isip Bb. Manolo Fortich 2013 ning tuiga sa katorse ka kandidata.
Earth Day Gisaulog
Miduyog ang lungsod sa Manolo Fortich sa pagsaulog sa Earth day sa tibuok kalibutan pinaagi sa pagpahigayon og tree growing activity sa Mangima Tree Park. Duyog sa kapin 150 ka nasud sa tibuok kalibutan, ang maong kalihukan gipahigayon usab sa gikatakdang Earth day niadtong Abril 22.
Kadagkuan sa Probinsya Mibisita sa Manolo Fortich
Gihatagan og higayon nila ni Gobernador Alex Calingasan ug Bise Gobernador Jose Ma. R. Zubiri Jr. ang pagbisita sa kabarangayan sa lungsod sa Manolo Fortich. Kini taliwala sa kahagip-ot sa panahon tungod sa pagpangampanya
Secretary Acosta Nanawagan sa Tuwid na Daan sa Kinaiyahan
Isip natudlong Presidential Adviser and Secretary on Environmental Protection ug General Manager of the Laguna Lake Development Authority, nahimong sentro sa pakigpulong ni Secretary Nereus O. Acosta isip pinasidunggang dinapit sa 96th Araw ng Manolo Fortich, Abril 4, 2013 ang
Tulo na Lang ka Tuig sa Dili pa ang Centennial Celebration- Mayor Quiño
Nahimong dugukan sa pakigpulong ni Mayor Rogelio N. Quiño atol sa ika 96 ka sa kasumaran sa pagka-himugso sa atong lungsod ang haduol na nga ika-100 kon Centennial Charter Day celebration sa Manolo Fortich.
LGU Manolo Fortich Awards – CY 2010-2012
GPK-Provincial Award, 3rd Place, January 7, 2013
National Literacy Award, 3rd Place, Sept 2012
Seal of Good housekeeping, June 2012
Best Municipal Peace and Order OC Provincial Level, June 2012
Guilang-Guilang, Sto. Niño ug Dicklum Migulang Aktibong Barangay
Usa lamang sa matag kategorya sa Hinterland, Midland ug Highway ang gitunolan og award isip Aktibong Barangay karong tuiga. Sahi kini sa naandang top3 sa matag Urban ug Rural Barangay Category. Migulang Aktibong barangay sa Hinterland category ning tuiga ang Barangay Guilang guilang pinanguluhan ni Kapitan Henrito Sumohoy,
The First Spillway Bridge Built Crossing Tagoloan River
The First Spillway Bridge Built Crossing Tagoloan River
An LGU initiative constructed to connect sitio Abyawan from barangay Dalirig after the main bridge was destroyed by typhoon Sendong in 2011.
96th Charter Celebration
S C H E D U L E O F A C T I V I T I E S
THEME : “HINIUSANG KUSOG SA KATAWHAN, DAKONG PUHONAN SA KALAMBUAN”
April 1-4, 2013
Manolo Fortich Typhoon Pablo Initial/Partial Summary of Reports as of 6pm Dec. 4, 2012
Local Government Unit of Manolo Fortich with the Municipal Disaster Risk Reduction Management Council has gathered these data as per report from the Barangays which has been affected by the said typhoon..
Manolo Fortich Prepares for Pablo
Members of the Municipal Disaster Risk Reduction and Management Council (MDRRMC) particularly those inherent to the Local Government are asked today to be present and be on standby to respond and assist in any situation that may arise from the approaching typhoon “Pablo”.
Espesyal nga RQPS Nagmalampuson
Nagmalampuson ang gipahigayong espesyal nga Real Quality Public Service (RQPS) niadtong miaging Agosto 3 ning tuig. Kini nahitabo sa Dicklum, Manolo Fortich pinaagi sa sulat-hangyo sa Iglesia Filipina Independiente (IFI) atol sa ilang ika 110 nga kasumaran sa pagkatukod sa maong simbahan. Sama sa naandan, gidala gihapon sa maong programa sa RQPS ang mga serbisyo sama sa libreng pagkonsulta sa mga balatian, libreng ibot sa ngipon, pagpangrehistro sa mga kabataan, feeding program ug uban pa.
LGU Manolo Fortich I-expropriate ang Luna sa Del Monte
Gibutyag ni Mayor Rogelio N. Quiño sa Municipal Development Council meeting sa munisipyo Agosto 14, nga kamulo karon ang lungsod sa proseso sa expropriation sa yuta nga gitamnan og pinya sa Del Monte Phillipines Inc. nga anaa mahimutang sa boundary sa Damilag ug Agusan Canyon. Kini aron tukuron sa umaabot sa maong dapit ang barangay site sa Agusan Canyon ug Integrated Market alang sa maong barangay ug silingang barangay sa Damilag. Kini usab, aksyon sa lungsod sa report sa Mines and Geosciences Bureau(MGB) bag-ohay pa lamang nga nagtumbok sa dal-og sa Agusan Canyon diin nahimutang ang merkado ug barangay site isip usa daghang landslide prone area sa lungsod.
Mayor Quiño Midawat og Plake Gikan sa BFP
Usa si Mayor Rogelio N. Quiño sa piniling mayors sa tibuok rehiyon 10 nga nakadawat og Plaque of Recognition atol sa pagsaulog sa 21st Anniversary sa Bureau of Fire Protection. Ang dakong kasaulogan nga gitambungan sa mga kadagkuan sa BFP-10 pinanguluhan ni Regional Operations Officer Chief Inspector Richard Arbutante, DSC ug Supt. Lindy C. Lauzon DSC uban sa pinasidunggang dinapit nga si DILG(Department of Interior and Local Government) 10 Regional Director Atty. Rene K Burdeos gipahigayon Agosto 7, 2012 sa Country Village Hotel sa Carmen, syudad sa Cagayan de Oro.
DMPI Misuporta sa Serbisyo Tunghaan
Aron makatigom og dugang pondo aron itabang sa Serbisyo Tunghaan project sa lungsod, mipahigayon Agosto 5, 2012 ang Del Monte Philippines Incorporated sa 4th Pineapple Trail Run.
Manolo Fortich Profile
Manolo Fortich-the gateway to the highland paradise of Bukidnon..The Adventure capital of the Philippines…
Manolo Fortich episode of Pinoy Adventures
Manolo Fortich-The Adventure Capital of the Philippines..
KAMPO JUAN-Dicklum, Manolo Fortich, Bukidnon…Asia’s only one
Kita sa Agusan Canyon Market Bahinon
Sukad nabalik sa lungsod sa Manolo Fortich ang pagdumala sa Agusan Canyon Market nakadugang na kini og halos P30,000 matag bulan sa kita sa lungsod. Apan kining maong income possible nang makibhangan sa higayon nga ma-aprobahan ang gituking pagbahin sa kita kon profit sharing sa lungsod ug sa barangay. Mayo 21, 2012 gihisgutan sa market committee pinanguluhan ni Konsehal Alex Payangga sulod sa conference sa munisipyo ang maong proposal uban nila Mayor Rogelio N. Quiño ug Kapitan Romela Sumohoy.
Manolo Fortich Regional Champion sa Literacy
Migula nga kampeon sa tibuok rehiyon 10 ang Manolo Fortich sa Regional Search for Outstanding Local Government Unit alang sa National Literacy Awards.
Manolo Fortich Gidagsa og mga Bisita
Samtang nagkabibo ang turismo sa lungsod sa Manolo Fortich, nagkadaghan usab ang mga bisita nga gaanhi sa atong lugar dili lamang pagtan-aw sa nailang dual zipline sa Asya ug nature parks apan aron usab makat-on sa pamaagi sa pagdumala sa kasamtangang administrasyon.
Invitation to Bid for Various Projects
1. Purchase of Construction Materials for 1 classroom building of Sankanan Elementary School
2. Purchase of Electrical Supplies for the Maintenance of Streetlights
3. Purchase of Construction Materials for NBCC Comfort Room
Earth Day Gisaulog
Sama sa ubang dapit sa nasod, gisaulog usab dinhi sa Manolo Fortich ang ika-42 nga “Earth day”. Ang maong kalihukan nga naka-schedule sa Abril 22 gihimo Abrilpinaagi sa usa ka tree planting, landscaping ug beautification activity sa Mangima Canyon Springs and Country Park.
Bag-ong Pinuy-anan Gihatag!!!
Singkwenta(50) ka pinuy-anan sa Paglaum Village Housing Project sa Dalirig ang gitunol atol sa turn-over ceremony sa maong proyekto Abril 11, 2012. Sila si Governor Alex Calingasan, Mayor Rogelio N. Quiño ug mga konsehales sa lungsod personal nga mitambong aron mahimamat ang mga benepisyaryo sa maong proyekto.
What’s happening in RQPS…
Things that are happening in RQPS
Manolo Fortich Regional Champion sa Literacy
Migula nga kampeon sa tibuok rehiyon 10 ang Manolo Fortich sa Regional Search for Outstanding Local Government Unit alang sa National Literacy Awards.
P3M Worth nga Vitameal Gihatag sa Manolo Fortich
Tungod sa maayong implementasyon sa feeding program sa lungsod sa Manolo Fortich nga miabot pa ngadto sa mga purok ug eskwelahan, dugang 250 ka kartong vitameal nga mobalor og kapin tres milyones ka pesos(P3M) ang gihatag sa Bukidnon Tribal Filipinos Foundation sa lungsod aron hingusgan ang halapad nga feeding sa mga malnourish ug undernourished nga mga bata. Enero 17 , personal nga gidawat ni Konsehal Miguel Demata ug Municipal Nutrition Officer Ma. Eluna Chavez ang maong mga hatag didto sa port area sa Cagayan de Oro City.
Top Ten Priorities sa Tuig Alanganing Mapatuman
Gipadayag ni Mayor Rogelio N. Quiño ang iyang pagkadismaya sa pagbabag sa duha ka miyembro sa konseho sa Manolo Fortich ug ni Vice Mayor Johnny Albarece sa iyang gisang-at nga Annual Budget sa tuig 2012. Sa iyang pag-presentar sa iyang top ten priorities kon pagatutukan sa 2012 atol sa iyang State of the Municipality Address niadtong Disyembre 30, 2011, misulti kini nga posibleng mamahimong dili niya mapatuman ang uban niyang mga prayoridad tungod sa maong pagbabag.
Centennial Tarp for Agencies
Download Centennial Tarp for Agencies
Tarp Size: 6 ft. x 4 ft.
Centennial Logo and Letterhead
Download Centennial Letterhead for Barangays
Download Centennial Letterhead for LGU Offices
Download Centennial Letterhead for Municipal Mayor’s Office


text:
Tag Archives: MEMBER
GOVERNOR DEFENSOR, GINTAWAG NGA INIDORO GOVERNOR NI BM FLORES.
GINTAWAG NGA INODORO GOVERNOR NI BOARD MEMBER GERARDO FLORES SI GOVERNOR ARTHUR DEFENSOR SR.// INI MATAPOS GINPALAB-OT NI FLORES SA SANGGUNI-ANG PANLALAWIGAN ANG IYA PAG-OPONER SA 5 MILLION PESOS PARA IBAKAL SANG WATER-SEALED TOILET UKON INODORO, 20 MILLION PESOS PARA SA POTABLE WATER SYSTEM PROJECT, 35 MILLION NGA SUBSIDY TO LGU KAG IBAN PA.// GINKWESTYON MAN NI FLORES ANG TIMING SINI BANG
EXPOSE NI BM GERRY FLORES, GINKUWESTYON ANG TIMING SANG ISA KA MAYOR SA ILOILO.
ginkuwestyon ni mayor vincent flores sang oton ang timing sang pagpaguwa ni board member gerry flores sang iya expose angut sa operasyon sang illegal nga sugal kag alegasyon nga nagabaton sang payola ang pila ka mga opisyal sang pulis kag kabanwahanan.// ginhatagan pagtamod ni flores nga dapat madugay na ginpaguwa ni flores ang iya expose kag indi subong nga madali na lang ang eleksyon.// suno kay mayor f
PRO-6, MABASKOG ANG KAMPANYA BATUK SA ILLEGAL NGA SUGAL.
may direktiba na si pro-6 director chief supt. agrimero cruz jr. sa mga provincial directors nga pabaskugon ang kampanya batuk sa illegal nga sugal.// ini ang ginpahayag ni general cruz kasunod sang expose ni board member gerry flores nga padayon ang operasyon sang illegal numbers game sa probinsya sang iloilo kon sa diin ginbuyagyag man sini nga nagabaton sang payola ang mga opisyales sang pnp kag bisan a
BOARD MEMBER FLORES, GINHANGKAT SANG IPPO DIRECTOR NGA PAMATUD-AN NGA NAGABATON INI SANG PAYOLA SA JUETENG.
ginhangkat ni ippo director gil lebin si board member gerry flores nga pamatud-an ang alegasyon nga ginahaboy sini sa iya. ini matapos nga ginbuyagyag ni flores sa iya priviledge speech nga lakip sa nagabaton sang payola sa jueteng ukon bookies si col. gil lebin upod ang iban pa kadalagko nga personalidad sa iloilo. gindugang pa sini nga wala sang jueteng nga naga-exists sa iloilo apang gin-ako sini nga m
BANGUD SA KANDING, BOARD MEMBER GALLAR KAG BOARD MEMBER TIRADOR, NAGSABTANAY SA SESSION SANG PROVINCIAL BOARD.
Nagsabtanay si Board Member Manny Gallar kag si Board Member Licurgo Tirador bangod sa kanding. Ini matapos ginpamangkot ni gallar si tirador kun makapila magbata ang kanding sa sulod sang isa ka tuig sang nagpresentar si tirador sang committee report sang committee on agriculture angot sa otoridad nga ginapangayo ni Governor Defensor nga magpirma sang kontrata sa early riser construction para sa pagt
BM GALLAR, WALA NAGAPATI NGA MAAYO ANG PERFORMANCE NI CONG. TUPAS SA IMPEACHMENT TRIAL.
wala nagapati si board member manny gallar nga maayo kag dalayawon ang performance ni fifth district congressman niel tupas jr. bilang lead prosecutor sa impeachment trial batuk kay anay chief justice renato corona.// ini ang panindugan ni gallar kabangdanan nga mabaskog sini nga ginpamatukan ang resolusyon nga ginduso ni board member gerry flores nga nagadayaw kay congressman tupas.// ginhatagan pagtamod


text:
Mapasaylo ba Ko sa Diyos?
Tubag sa Bibliya
Oo, pasayloon ka sa Diyos kon himoon nimo ang hustong mga lakang. Ang Bibliya nag-ingon nga ang Diyos “andam sa pagpasaylo” ug siya “magpasaylo sa madagayaon gayod.” (Nehemias 9:17; Salmo 86:5; Isaias 55:7) Kon siya magpasaylo, himoon niya kana sa bug-os. “Mapapas” ang atong mga sala. (Buhat 3:19) Ang Diyos usab mopasaylo hangtod sa hangtod, kay siya nag-ingon: “Dili ko na hinumdoman ang ilang sala.” (Jeremias 31:34) Kon gipasaylo na ta sa Diyos, dili ta niya balikbalik nga akusahan o silotan sa nahimo natong kasaypanan.
Apan dili tungod sa kahuyangan o sa emosyon nga magpasaylo ang Diyos. Dili gayod niya bag-ohon ang iyang matarong nga mga sukdanan maong dunay mga sala nga dili niya pasayloon.—Josue 24:19, 20.
Kon unsay himoon aron mapasaylo sa Diyos
Dawata nga ang imong sala maoy paglapas sa mga sukdanan sa Diyos. Tingali nasakitan ang uban sa imong nahimo, pero una sa tanan, kinahanglan nimong ilhon nga sa Diyos ka nakasala.—Salmo 51:1, 4; Buhat 24:16.
Isugid sa Diyos ang imong sala pinaagi sa pag-ampo.—Salmo 32:5; 1 Juan 1:9.
Basoli ang imong sala. Kini nga “kasubo sa diyosnong paagi” mopalihok nimo sa paghinulsol, o pagbag-o sa kasingkasing. (2 Corinto 7:10) Lakip niini ang pagbasol sa sayop nimong mga gipanghimo nga miresulta sa sala.—Mateo 5:27, 28.
Pagbag-o. (Buhat 3:19) Nagpasabot ni nga dili na nimo buhaton ang usa ka sayop nga binuhatan, o kaha bug-os nimong bag-ohon ang imong paagi sa paghunahuna ug binuhatan.—Efeso 4:23, 24.
Paningkamoting matul-id ang imong sayop o mauli ang nadaot nga relasyon. (Mateo 5:23, 24; 2 Corinto 7:11) Pangayog pasaylo niadtong nag-antos tungod sa imong gihimo o sa wala nimo mahimo, ug pakig-uli kutob sa imong maarangan.—Lucas 19:7-10.
Pinaagi sa pag-ampo, pangayog pasaylo sa Diyos binase sa lukat ni Jesus. (Efeso 1:7) Aron dunggon ang imong pag-ampo, kinahanglan nimong pasayloon kadtong nakasala nimo.—Mateo 6:14, 15.
Kon seryoso ang imong sala, pakigsulti niadtong kuwalipikadong mohatag ug espirituwal nga tabang ug kinsa makaampo para nimo.—Santiago 5:14-16.
Sayop nga mga panghunahuna
“Grabe kaayo akong mga sala maong di na ko mapasaylo sa Diyos.”
Kon himoon nato ang mga lakang nga gitakda sa Diyos diha sa Bibliya, pasayloon ta niya, kay ang iyang katakos sa pagpasaylo labaw kaayo kay sa atong mga sala. Puwede niyang pasayloon ang seryosong mga sala, apil pod ang mga sala nga balikbalik natong nahimo.—Proverbio 24:16; Isaias 1:18.
Pananglitan, si Haring David sa Israel nanapaw ug mipatayg tawo pero siya gipasaylo. (2 Samuel 12:7-13) Gipasaylo sab si apostol Pablo kinsa mibating siya na ang kinalabwang makasasala. (1 Timoteo 1:15, 16) Bisan ang unang siglong mga Hudiyo kinsa giisip sa Diyos nga maoy nakaingon sa kamatayon ni Jesus, ang Mesiyas, puwedeng mapasaylo kon nagbag-o sila.—Buhat 3:15, 19.
“Mapasaylo ko sa Diyos kon ikompisal nako ang akong mga sala ngadto sa pari o pastor.”
Walay tawo karon ang giawtorisahan sa pagpasaylo niadtong nakasala sa Diyos. Bisan tuod makatabang ang pagsulti niini ngadto sa uban, Diyos lang gyod ang puwedeng mopasaylog mga sala.—Efeso 4:32; 1 Juan 1:7, 9.
Kon mao, nan unsay gipasabot ni Jesus dihang giingnan niya ang mga apostoles: “Kon pasayloon ninyo ang mga sala ni bisan kinsang mga tawo, kini mapasaylo kanila; kon inyong ipabilin kadtong ila ni bisan kinsang mga tawo, kini sila magpabilin”? (Juan 20:23) Ang iyang gitumong mao ang talagsaong pribilehiyo nga ihatag niya sa mga apostoles dihang madawat nila ang balaang espiritu.—Juan 20:22.
Ingon sa gisaad, nadawat sa mga apostoles kini nga gasa dihang gibubo ang balaang espiritu niadtong 33 C.E. (Buhat 2:1-4) Gigamit ni apostol Pedro kini nga awtoridad dihang gihukman niya ang mga tinun-an nga si Ananias ug Sapira. Sa milagrosong paagi, nahibaloan ni Pedro ang ilang pagpanglimbong, ug nadayag sa iyang paghukom nga ang ilang sala dili mapasaylo.—Buhat 5:1-11.
Kanang milagrosong gasa sa balaang espiritu, ingon man ang ubang gasa sama sa pagpang-ayo ug pagsultig lainlaing pinulongan, nahanaw pagkamatay sa mga apostoles. (1 Corinto 13:8-10) Busa, walay tawo karon ang makaabsuwelto sa sala sa iyang isigkatawo.
Pagkat-og Dugang
Pag-ampo—Unsay Kaayohan Niini Kanimo?
Unsay imong dahomon kon himoon nimong bahin sa imong kinabuhi ang pag-ampo?
Sa Unsang Paagi Masuod Ka sa Diyos?
Sayra kon pamatian ba sa Diyos ang tanang pag-ampo, kon unsaon nato pag-ampo, ug kon unsa pay atong buhaton aron masuod sa Diyos.


text:
KAPITULO 60
Pagkausab sa Dagway—Pasiuna sa Himaya ni Kristo
MATEO 16:28–17:13 MARCOS 9:1-13 LUCAS 9:27-36
PANAN-AWON SA PAGKAUSAB SA DAGWAY NI JESUS
NADUNGOG SA MGA APOSTOLES ANG TINGOG SA DIYOS
Samtang nanudlo si Jesus sa mga tawo sa Cesarea Filipos, mga 25 kilometros gikan sa Bukid sa Hermon, si Jesus mipasidaan: “Sa pagkatinuod sultihan ko kamo nga may pipila dinhi nga makakita sa Anak sa tawo nga moabot sa iyang Gingharian sa dili pa sila mamatay.”—Mateo 16:28.
Seguradong naglibog ang mga tinun-an kon unsay gipasabot ni Jesus. Mga usa ka semana sa ulahi, iyang gidala ang tulo ka apostoles—si Pedro, Santiago, ug Juan—sa usa ka habog nga bukid. Basin gabii na to, kay giduka na man ang tulo ka apostoles. Samtang nag-ampo si Jesus, ang iyang dagway nausab. Nakita sa mga apostoles ang iyang dagway nga misidlak sama sa adlaw ug ang iyang besti migilaw sama sa kahayag.
Dayon mitunghag kalit si “Moises ug Elias.” Nakig-estorya sila kang Jesus “bahin sa iyang pagbiya nga hapit nang matuman sa Jerusalem.” (Lucas 9:30, 31) Ang pagbiya ni Jesus klarong nagtumong sa iyang kamatayon ug pagkabanhaw, nga bag-o lang niyang gihisgotan. (Mateo 16:21) Sukwahi kini sa gisulti ni Pedro, kay ang makauulawng kamatayon ni Jesus kinahanglang mahitabo.
Tungod sa ilang nakita, wala na magduka ang mga apostoles. Silang tulo nahingangha samtang nagtan-aw ug naminaw. Panan-awon ra to, pero morag tinuod kay nakasagbat si Pedro: “Rabbi, nalipay mi nga ania mi dinhi. Maghimo mig tulo ka tolda, usa para nimo, usa para kang Moises, ug usa para kang Elias.” (Marcos 9:5) Lagmit gusto ni Pedro nga magpadayon ang panan-awon maong gusto niyang maghimog mga tolda.
Samtang nagsulti pa si Pedro, dihay hayag nga panganod nga mitabon nila, ug may tingog gikan sa panganod nga nag-ingon: “Kini mao ang akong Anak, ang akong gihigugma, nga akong giuyonan. Pamati kamo kaniya.” Pagkadungog nila sa tingog sa Diyos, ang mga apostoles nangahadlok ug nanghapa. Pero giingnan sila ni Jesus: “Tindog. Ayaw mog kahadlok.” (Mateo 17:5-7) Paghangad nila, si Jesus na lang ang ilang nakita. Natapos na ang panan-awon. Pagkabuntag, nanglugsong sila sa bukid ug giingnan sila ni Jesus: “Ayaw isulti ang panan-awon kang bisan kinsa hangtod nga mabanhaw na ang Anak sa tawo.”—Mateo 17:9.
Tungod kay nakita si Elias sa panan-awon, ang mga apostoles nakapangutana: “Nganong nag-ingon man ang mga eskriba nga kinahanglang moabot una si Elias?” Si Jesus mitubag: “Si Elias miabot na. Ugaling lang, wala sila makaila kaniya.” (Mateo 17:10-12) Gitumong ni Jesus si Juan nga Tigbawtismo, nga nagtuman sa papel nga sama nianang kang Elias. Giandam ni Elias ang dalan para kang Eliseo, ug mao poy gihimo ni Juan para kang Kristo.
Seguradong nadasig si Jesus ug ang mga tinun-an sa maong panan-awon. Pasiuna kadto sa himaya ni Kristo sa iyang Gingharian. Nakita sa mga tinun-an ang “Anak sa tawo nga moabot sa iyang Gingharian,” sumala sa gisaad ni Jesus. (Mateo 16:28) Dihang didto sa bukid, sila ang mga “saksing-nakakita sa iyang kahalangdon.” Bisag gusto sa mga Pariseo nga mohimog ilhanan si Jesus aron pamatud-an nga siya ang gipili sa Diyos nga Hari, wala niya kini himoa. Pero gitugotan ni Jesus ang tulo ka apostoles nga makakita sa pagkausab sa iyang dagway, nga nagpamatuod sa mga tagna bahin sa Gingharian. Busa sa ulahi, si Pedro miingon nga kasaligan gayod ang matagnaong pulong sa Diyos.—2 Pedro 1:16-19.
Pagkat-og Dugang
Si Pedro Nagmaunongon Bisan pa sa mga Pagsulay
Sa unsang paagi ang pagtuo ug pagkamaunongon ni Pedro nakatabang niya nga dawaton ang pagtul-id ni Jesus?